title: Raatihuoneenpuisto

text: Raatihuoneenpuisto on Porin raatihuoneen edustalla sijaitseva puisto. Se on kaupungin vanhimpia puistoja ja on alun perin toiminut kauppatorina 1800-luvun jälkipuoliskolle saakka.


title: Raatihuoneenpuisto

text: Puisto sijaitsee vanhassa 1800-luvulla rakennetussa ns. Kivi-Porissa. Se rajoittuu puiston pohjoispuolella raatihuoneen ohitse kulkevaan Hallituskatuun ja eteläpuolella Valtakatuun. Itä- ja länsipuolella sitä rajaavat "Teatterikatu" sekä "Raatihuoneenkatu". Yhdessä Pohjois- ja Eteläpuiston kanssa se muodostaa Cygnaeuksen koululta raatihuoneelle ulottuvan puistoakselin.


title: Raatihuoneenpuisto

text: Vuonna 1841 valmistuneen raatihuoneen lisäksi sen laidoilla sijaitsevat myös 1884 rakennettu Porin Teatteri ja vuodelta 1895 peräisin oleva Porin kaupungintalo.


title: Raatihuoneenpuisto

text:
Raatihuoneen edustalla oleva tori on peräisin jo ainakin 1600-luvulta. Kartoissa se esiintyy ensimmäistä kertaa vuonna 1696. Alkuperäinen tori oli huomattavasti nykyistä pienempi. Se sijaitsi nykyisen puistoalueen keskiosassa ja oli rakennettujen tonttien ympäröimä.
Vuoden 1801 palon jälkeen tori laajeni huomattavasti. Raatihuone sijaitsi vuosisadan alkupuolella torin koilliskulmassa, kunnes uusi valmistui nykyisen Hallituskadun pohjoispuolelle vuonna 1841.


title: Raatihuoneenpuisto

text: Viimeisimmän kaupunkipalon jälkeen vuonna 1852 kauppatori laajeni nykyisiin mittoihinsa G. T. von Chiewitzin laatiman asemakaavan mukaan. Torina alue toimi aina vuoteen 1872 ja kaksi vuotta myöhemmin siitä tehtiin englantilaistyylinen puisto.


title: Raatihuoneenpuisto

text: 1900-luvun alussa puutarha-arkkitehti Harald Söderberg laati uuden puistosuunnitelman. Muutostyöt valmistuivat vuonna 1912. Aikaisemmin muun muassa Porin pakkahuoneen laajennuksesta vastannut arkkitehti Gustaf Nyström suunnitteli remontin yhteydessä Hallituskadun ja Raatihuoneenpuiston välisen kivimuurin, jonka kaiteelle sijoitettiin vuonna 1913 Emil Cedercreutzin karhupatsas.


title: Raatihuoneenpuisto

text: Se korvattiin uudella Cedercreutzin suunnittelemalla pronssisella Satakunnan karhu-veistoksella vuonna 1938. Samana vuonna valmistui kauppaneuvos Antti Airion lahjoittama suihkuallas. Puiston kaakkoiskulmassa sijainnut pumppukaivo täytettiin 1936.


title: Raatihuoneenpuisto

text: Vuonna 1955 puistoon sijoitettiin kuvanveistäjä Lauri Leppäsen suunnittelema säveltäjä Selim Palmgrenin rintakuva.


title: Raatihuoneenpuisto

text: Arkeologisia kaivauksia puistossa on suoritettu viimeksi vuonna 2007 tehtyjen putki- ja kaapelointitöiden yhteydessä. Silloin alueelta löydettiin erilaisten esineiden lisäksi myös vanhaa torikivetystä sekä rakennusten perustuksia.


title: Raatihuoneenpuisto

text: Puisto esiintyy ensimmäistä kertaa nimettynä vuonna 1799 julkaistussa kartassa. Siinä sen nimeksi on merkitty "Stor Torget" eli "Suurtori". Nimeä käytetään myös vuonna 1852 ennen Porin paloa julkaistussa kartassa. G. T. von Chiewitzin samana vuonna laatimassa uudessa asemakaavassa torin nimeksi on merkitty "Nikolai torget" Venäjän keisarin Nikolai I:n mukaan.


title: Raatihuoneenpuisto

text: Raatihuoneenpuistossa pidetään vuosittain opiskelijoiden järjestämä perinteinen vapputapahtuma. Ohjelmaan kuuluu muun muassa Raatihuoneen edustalla olevan karhupatsaan lakitus.


title: Raatihuoneenpuisto

text: Vuosina 2008 ja 2010 Raatihuoneenpuisto on toiminut "Ristin tie" -pääsiäisvaelluksen lähtöpaikkana. Sitä on ollut puistossa seuraamassa arviolta 15 000–20 000 ihmistä.


title: Raatihuoneenpuisto

text: Raatihuoneenpuisto on myös useana vuonna ollut yksi Suomi-areenan tapahtumapaikoista. Siellä järjestettiin muun muassa vuonna 2010 seuraavan kevään Eduskuntavaalien ensimmäinen vaalitentti.


title: Balance of Power

text: Balance of Power voi tarkoittaa ainakin seuraavia:


title: Jaavanjalokotka

text:
Jaavanjalokotka ("Nisaetus bartelsi") on haukkojen heimoon kuuluva lintu. Se on kotoperäinen Indonesiassa Jaavan saarella Se on aiemmin kuulunut sukuun "Spizaetus", josta se on siirretty nykyiseen.
Populaation suuruudeksi arvioidaan 600–900 yksilöä, ja määrä on vähenemässä metsäalueiden pienenemisen vuoksi. Sen elinpiiriä ovat lähinnä kosteat metsät, tavallisimmin 500–1 000 metrin korkeudessa. Se pesii joka toinen vuosi yleensä tammi-heinäkuun välisenä aikana. Poikastuotto arvioidaan vähäiseksi. Sen pääasiallista ravintoa ovat pienet nisäkkäät, mutta joskus myös linnut, käärmeet ja sisiliskot.


title: Jaavanjalokotka

text: Sen pituus on 60 cm. Se on keskikokoinen metsälintu. Aikuisen kruunu ja viikset ovat mustat. Pitkä töyhtö, joka yleensä on vaakasuorassa, on musta, kärki valkoinen. Pään sivut ja niska ovat pähkinänruskeat, selkä ja siivet tummanruskeat, pitkä pyrstö ruskea mustin raidoin. Kurkku on kermanvalkoinen, keskellä tumma raita. Muuten alapuoli on vaalean ja punaruskean raidallinen. Nuoret linnut ovat muuten samanlaisia, mutta alta vaaleampia ja päästä tummempia.


title: Jaavanjalokotka

text: Jaavanjalokotka on Indonesian kansallislintu. Siitä käytetään yleisesti nimitystä garuda, joka tarkoittaa hindulaisuuden ja buddhalaisuuden lintumaisia olentoja. Tieteellinen nimi on annettu Hans Bartelsin mukaan.


title: Jaavanjalokotka

text: Helmikuussa 2012 jäljellä arvioitiin olevan noin 325 yksilöä, pääasiassa Malangbong Länsi-Jaavan metsäalueella sekä muutamia Itä-Jaavalla. Keski-Jaavan Mount Merapin metsät ovat paljaita tulivuorenpurkauksen vuoksi, ja Diengin ylängön metsäalue on hakattu paljaaksi maanviljelykselle. Lintu sopeutuu huonosti muuttuviin oloihin, koska ne suosivat kotoperäistä Rasamala-puuta ja ravinnokseen kotoperäistä jaavalaista rottaa. Populaation määrän pitäisi olla 1 450 paria, ja ilman suojelutoimia sen arvioidaan häviävän vuoteen 2025 mennessä.


title: United Kennel Club

text:
United Kennel Club (UKC) on Yhdysvaltojen toiseksi vanhin ja maailman toiseksi suurin kaikkien rotujen rekisteri puhdasrotuisille koirille. Verkkosivujensa mukaan kenneljärjestö rekisteröi vuosittain 250 000 uutta koiraa. Se ei kuulu FCI:n alaisuuteen toisin kuin suurin osa muiden maiden kennelliitoista. Chauncey Z. Bennett perusti UKC:n vuonna 1898 työkoirien rekisteriksi vastalauseena American Kennel Clubin näyttelykeskeiselle jalostukselle. Jotkut vastustajat taas väittävät, että se perustettiin, jotta Bennett voisi rekisteröidä amerikanpitbullterrierinsä Bennett’s Ringin.
Bennett kehitti ja edisti ”kokonaisen” koiran käsitettä, mikä tarkoitti koiraa, joka paitsi näytti hyvältä, myös suoriutui tehtävistään yhtä hyvin; älykkyys ja työskentelyominaisuudet olivat yhtä tärkeitä kuin rodunomainen ulkomuoto. Hän löysi pyrkimystensä vuoksi markkinaraon käyttöominaisuuksia vaalivista paimen- ja metsästyskoirien omistajista. UKC oli innovatiivinen esimerkiksi DNA-testauksen käytössä koirien syntyperän todistamiseen. Myöhemmin se laajeni muihin osa-alueisiin, kuten koiraharrastuksiin ja näyttelyihin, ja nykyisin se sponsoroi näyttely-, tottelevaisuus-, metsästys- ja agilitytapahtumia.
UKC:n nykyinen puheenjohtaja Wayne Cavanaugh toimi aiemmin AKC:n varapuheenjohtajana. Vuonna 2000 B. J. Andrewsin haastattelussa thedogplace.com-sivustoa varten Cavanaugh määritteli UKC:n ”suorituskykyisten koirien rekisteriksi” ja puolsi ennemmin yhteistyötä kuin kilpailua AKC:n kanssa.
On kolme tapaa saada koira UKC-rekisteriin:
Viisi eniten rekisteröityä rotua vuonna 2008:


title: United Kennel Club

text: UKC luokittelee rodut kahdeksaan eri ryhmään: seurakoiriin, vartiokoiriin, lintukoiriin, paimenkoiriin, pohjoisiin rotuihin, ajokoiriin, vintti- ja paariakoiriin sekä terriereihin. Koska UKC ei ole FCI:n alainen organisaatio, myöskään viralliset rotunimet eivät ole aina täysin samat.


title: Hr. Ms. Jacob van Heemskerck (F812)

text: Hr. Ms. Jacob van Heemskerck (runkonumero F812) oli Alankomaiden kuninkaallisen laivaston Jacob van Heemskerck -luokan ohjusfregatti.


title: Hr. Ms. Jacob van Heemskerck (F812)

text: Alus tilattiin Schelden laivastontelakalta. Sen köli laskettiin 21. tammikuuta 1981 ja alus laskettiin vesille 5. marraskuuta 1983. Alus valmistui 15. tammikuuta 1986.


title: Hr. Ms. Jacob van Heemskerck (F812)

text: Alus myytiin 2005 Chilelle, joka liitti sen laivastoonsa nimellä "Almirante Latorre".


title: Hr. Ms. Witte de With (F813)

text: Hr. Ms. Witte de With (runkonumero F813) oli Alankomaiden kuninkaallisen laivaston Jacob van Heemskerck -luokan ohjusfregatti.


title: Hr. Ms. Witte de With (F813)

text: Alus tilattiin Schelden laivastontelakalta ja sen köli laskettiin 15. joulukuuta 1981. Alus laskettiin vesille 25. elokuuta 1984 ja se valmistui 17. syyskuuta 1986.


title: Hr. Ms. Witte de With (F813)

text: Alus myytiin 2005 Chilelle, joka liitti sen laivastoonsa nimellä "Capitán Prat".


title: De Zeven Provinciën -luokka (fregatti)

text: De Zeven Provinciën -luokka on Alankomaiden kuninkaallisen laivaston neljän aluksen muodostama ohjusfregattiluokka.


title: De Zeven Provinciën -luokka (fregatti)

text: Kolmen valtion Alankomaiden, Saksan ja Espanjan tekemä sopimus fregattien valmistamisesta kattoi asealustan, mutta ei asejärjestelmiä. Sopimuksen tuloksena syntyi De Zeven Provinciën -luokan lisäksi Navantian Espanjan laivastolle valmistamat Alvaro de Bazan -luokka (F100) ja ARGE F124 -konsortion Saksan laivastolle valmistama Sachsen-luokka.


title: De Zeven Provinciën -luokka (fregatti)

text: Suunnittelun lähtökohtana oli alusten havaitsemisen vaikeuttaminen ja siten niiden aiheuttamaa tutkakaikua, lämpösäteilyä, melua sekä sähköistä- ja magneettista seurantaa on pyritty estämään. Alusten selviytymiskyky erilaisissa olosuhteissa on korkea.


title: De Zeven Provinciën -luokka (fregatti)

text: Luokan alusten taistelunjohtojärjestelmä on Thales Naval Nedelandin toimittama SEWACO XI, joka on paranneltu versio Kortenaer-luokan aluksilla käytössä olleesta SEWACO VIII -järjestelmästä. Rohde & Schwarz on toimittanut alusten viestiliikennejärjestelmän, joka sisältää salatun puhe- ja satelliittiyhteydet (Link 11 ja Link 16).


title: De Zeven Provinciën -luokka (fregatti)

text: Alusten tykkiaseistuksena on keulakannelle asennettu OTO Melaran valmistama 127 millimetrin 54 pituuskaliiperin tykki. Aluksella on myös kaksi Thalesin toimittamaa 30 millimetrin Goalkeeper lähitorjuntajärjestelmää, jotka on sijoitettu yläkannelle maston etupuolelle ja toinen perään helikopterikannen yläpuolelle. Lähitorjunnan tukena on vielä kaksi Oerlikonin 20 millimetrin pikatykkiä maston kohdalla kummallakin kyljellä.


title: De Zeven Provinciën -luokka (fregatti)

text: Alusten ilmatorjunnan rungon muodostavat Raytheonin ESSM (Evolved Sea Sparrow Missile) -aluetorjuntaohjukset ja Raytheon Standard SM2-MR block IIIA -kohdetorjuntaohjukset, jonka kantama on 70 kilometriä. Kumpikin ohjustyyppi laukaistaan 40 siilon Mk41 pystysuoraan laukaistava ohjustenlaukaisualustalta (). Kenttä koostuu viidestä kahdeksan siilon yksiköstä, jotka on sijoitettu etukannelle tykkitornin taakse.


title: De Zeven Provinciën -luokka (fregatti)

text: Merimaalien torjunnan rungon muodostavat Boeing Harpoon merimaaliohjukset, jotka on asennettu yläkannelle maston taakse. Sukellusveneidentorjuntaan aluksella on kaksiputkiset Mk32 Mod 9 323 millimetrin torpedoputket kummallakin laidalla hieman keskilaivan takapuolella. Niitä varten aluksella on 24 kappaletta Mk46 Mod 5 torpedoa varastoituna.


title: De Zeven Provinciën -luokka (fregatti)

text: Aluksilla on Thales Naval Nederlandin toimittama D-kaistan SMART L -kaukovalvontatutka sekä X-kaistan APAR ilma- ja merimaalitutka, joka mahdollistaa taistelunjohtamisen. Merimaalitutkaa täydentää I-kaistan Scout LPI-tutka. Aluksella on myös Mk XII omakonetutka.


title: De Zeven Provinciën -luokka (fregatti)

text: Kaikuluotaimina on Atlas Elektronikin DSQS-24C runkoon asennettu etsintä- ja tulenjohtokaikuluotain. Aluksilla on omasuojana Thales Defence Sabre sulautettu elektronisensodankäynninjärjestelmä, johon kuuluu 0,5 - 18 GHz valvontajärjestelmä sekä 7,5-18 GHz aktiivinen ECM-järjestelmä.


title: De Zeven Provinciën -luokka (fregatti)

text: Alusten CODOG-järjestelmä () koostuu kahdesta erillisestä järjestelmästä. Niissä on kummassakin pääkoneena 18,5 MW:n Rolls Royce Spey SM1C -kaasuturbiinimoottori sekä risteilykoneena 8,4 MW:n Stork Wärtsilä 16V26 -dieselmoottori. Järjestelmä mahdollistaa 30 solmun huippunopeuden sekä 18 solmun risteilynopeuden, jolla aluksen toimintaetäisyys on 5000 merimailia.


title: Lucena

text: Lucena voi tarkoittaa seuraavia:


title: Ljungberg

text: Ljungberg on muun muassa seuraavien henkilöiden sukunimi:


title: Hr. Ms. De Zeven Provinciën (F802)

text: Hr. Ms. De Zeven Provinciën (runkonumero F802) on Alankomaiden kuninkaallisen laivaston De Zeven Provinciën -luokan ohjusfregatti.


title: Hr. Ms. De Zeven Provinciën (F802)

text: Alus tilattiin Royal Scheldeltä Vlissingenistä, missä köli laskettiin 1. syyskuuta 1998. Alus laskettiin vesille 8. huhtikuuta 2000 ja valmistui 26. huhtikuuta 2002.


title: Hr. Ms. De Zeven Provinciën (F802)

text: Alus on palveluksessa 2012.


title: Mordokai

text: Mordokai on Raamatun henkilö, josta kerrotaan vain Esterin kirjassa. Mordokai oli benjaminilaisen, Kisin, pojan Simein pojan Jairin poika, Esterin vanhempi serkku ja huoltaja. Mordokailla oli merkittävä osa siinä mitä tapahtui Persian imperiumissa viidennen vuosisadan alkupuolella eaa. Hän on todennäköisesti Esterin kirjan kirjoittaja.


title: Mordokai

text: Mordokai oli kuninkaan palvelija, vaikka hän olikin juutalainen pakkosiirtolainen. Mordokai kuuli, että Persian kuningas Ahasveros oli pannut viralta kuningatar Vastin ja että kautta valtakunnan koottiin kaikkia kauniita nuoria neitsyitä, jotta heidän keskuudestaan löydettäisiin joku asetettavaksi kuningattaren virkaan. Mordokain kaunis serkku Ester esiteltiin kuningatarehdokkaaksi, mutta hänen juutalaistaustaansa ei paljastettu. Ester valittiin kuningattareksi. Mordokai istui kuninkaan portissa, kun hän sai tietää, että kaksi hovivirkamiestä, Bigtan ja Teres, suunnittelivat surmaavansa kuningas Ahasverokseen. Mordokai varoitti kuningasta Esterin välityksellä, ja kuningas pelastui.


title: Mordokai

text:
Ahasveros teki agagilaisesta Hamanista pääministerinsä ja käski, että kaikkien kuninkaan portissa olevien piti heittäytyä Hamanin eteen. Mordokai kieltäytyi tekemästä niin koska hän oli juutalainen. Kyseessä ei ollut poliittinen mielenilmaus, vaan Mordokain uskollisuus Israelin Jumalaa kohtaan. Hän tajusi, että Hamanin eteen heittäytymiseen liittyi muutakin kuin pelkästään se, että korkea-arvoista henkilöä olisi kumarrettu maahan asti. Mordokailla oli hyvä syy olla kumartamatta Hamania. Haman oli amalekilainen, ja Jumala oli ilmaissut olevansa sodassa Amalekin kanssa.
Haman raivostui Mordokain toiminnasta. Haman halusi tuhota kaikki juutalaiset, eikä pelkästään Mordokaita.


title: Mordokai

text:
Kun Hamanin juoni tuli ilmi Mordokai uskoi, että Ester oli saanut kuninkaallisen asemansa, jotta juutalaiset voitaisiin vapauttaa. Mordokai neuvoi Esteriä anomaan kuninkaan apua. Ester suostui suunnitelmaan, vaikka se vaarantaisi hänen henkensä.
Jumala ohjasi Ahasveroksen huomion valtion virallisia muistiinmerkintöjä sisältävään kirjaan. Kuninkaan mieleen palautettiin mitä Mordokai oli tehnyt kuninkaan hengen varjelemiseksi. Kuningas huomasi, ettei Mordokaita ollut palkittu palveluksesta, jonka hän oli tehnyt. Kuningas palkitsi Mordokain ja osoitti tälle suurta kunniaa. Tämä nöyryytti Hamania, jonka piti järjestää tämä kunnianosoitus.


title: Mordokai

text: Ester järjesti juhlat johon hän kutsui Ahasveroksen ja Hamanin. Näin hän pääsi syyttämään Hamania juutalaisten panettelusta ja herjauksesta sekä petollisesta, kuninkaan omien etujen vastaisesta juonittelusta. Ahasveros määräsi Hamanille kuolemanrangaistuksen, ja Haman ripustettiin 22 m korkeaan paaluun, jonka hän oli itse asiassa pystyttänyt Mordokaita varten.


title: Mordokai

text: Hamanin kuoleman jälkeen Mordokaista tuli pääministeri. Ahasveros antoi hänelle kuninkaan sinettisormuksen valtion asiakirjojen sinetöimistä varten. Hamanin talo annettiin Esterille, joka asetti Mordokain valvomaan sitä. Mordokai julkaisi kuninkaan nimessä vastasäädöksen, joka soi juutalaisille laillisen oikeuden puolustautua. Se antoi juutalaisille mahdollisuuden vapautua. Monet Persian imperiumin asukkaista asettuivat juutalaisten puolelle, ja kun sitten koitti 13. adarkuuta, päivä jolloin noiden lakien oli määrä astua voimaan, juutalaiset olivat valmiina. Mordokain ansiosta heillä oli valtion virallinen tuki. Susassa taisteltiin kaksi päivää. Noin 75000 juutalaisten vihollista Persian imperiumin alueella tapettiin, mm. Hamanin kymmenen poikaa. Mordokai määräsi – ja Ester vahvisti – että 14. ja 15. adarkuuta tuli viettää vuosijuhlaa, purim-päiviä, ilo- ja pitopäiviä, jolloin juutalaiset antaisivat lahjoja toisilleen ja köyhille. Juutalaiset alkoivat viettää tuota juhlaa ja jättivät sen jälkipolvilleen.


title: On the 13th Day

text: On the 13th Day on hard rock -yhtye Magnumin studioalbumi. Albumi julkaistiin Euroopassa 19.–24. syyskuuta 2012 ja Pohjois-Amerikassa 2. lokakuuta 2012. Albumista julkaistiin kolme eri versiota: tavallinen CD, rajoitettu bonus-CD:n sisältävä erikoispainos ja tupla-LP.


title: On the 13th Day

text: Kaikki kappaleet on säveltänyt ja sanoittanut Tony Clarkin.


title: Maija-Leena Noppari

text: Marja Helena Noppari, o. s. "Pitkänen", kirjailijanimi Maija-Leena Noppari (31. elokuuta 1896 Huittinen – 3. heinäkuuta 1983 Huittinen) oli suomalainen kuvaamataidon opettaja ja lastenkirjailija.


title: Maija-Leena Noppari

text: Noppari kuuli lapsuudessaan lastenhoitajaltaan kertomuksia metsissä ja luolissa asuvasta Pentahittisestä. Myöhemmin koululaisena hän sai kuulla hieroja- ja kupparimummo Vuorenpään Kustaavalta kansantarinan Huittisten kirkosta ja Pyölönvuoresta jossa sijaitsi tarinan mukaan hiisien linna. Näiden tarinoiden pohjalta Noppari kirjoitti myöhemmin vuorenkuningas Pentahittisestä kerovat lastenkirjansa.


title: Erien kanava

text: Erien kanava () on 584 kilometrin pituinen kanava, joka yhdistää Atlanttiin laskevan Hudsonjoen Suurten järvien Eriejärveen Albanyn ja New Yorkin välillä Yhdysvalloissa. Kanavaa ehdotettiin ensimmäisen kerran vuonna 1807 ja sen rakennustyöt aloitettiin 1817. Kanava avattiin virallisesti 26. lokakuuta 1825. Kanavaa laajennettiin ja uudistettiin useaan kertaan 1800-luvulla ja 1900-luvun alussa. Kanava on yhä käytössä.


title: Erien kanava

text: Pohjois-Amerikan itärannikon Appalakkien vuoristo muodostaa kulkemiselle länteen suurehkon esteen, koska vuorten yli ei ole juuri yhtäkään käyttökelpoista solaa. Appalakit muodostivat pitkään esteen raskaammalle liikenteelle ja vuorijonoa kierrettiin Mississippijoen ja Floridan kautta. Vuonna 1810 New Yorkin kaupungin pormestari DeWitt Clinton alkoi ajaa kanavan rakentamista osavaltion läpi Suurille järville. Pitääkseen kaupan painopisteen etelässä presidentti James Madison kielsi antamasta liittovaltion apua hankkeelle. Lisäksi ongelmana oli, että silloisessa Yhdysvalloissa ei ollut hankkeen suunnitteluun ja johtoon tarvittavaa osaamista. Hanke oli suurin koskaan siihen mennessä rakennettu kanava. New York päätti itse rahoittaa kanavan ja sitä varten perustettiin tuomareista ja opettajista koostunut neljän henkilön ryhmä hankkeen saamiseksi käyntiin. Ryhmä onnistui tekemään pääsuunnitelmat opettelemalla itse kanavan rakentamista. Yhtenä ongelmana oli vedenkestävän laastin hankkiminen. Löytyi vapaaehtoinen, Canvass White, joka tarjoutui omalla kustannuksellaan matkustamaan Eurooppaan ja selvittämään asiaa. Englantilainen keksijä James Parker oli vuonna 1791 saanut patentin sementille, jota Parker ja hänen serkkunsa Charles Wyatt valmistivat ja markkinoivat roomalaisen sementin nimellä. White tutustui tähän ja palattuaan Yhdysvaltoihin hän kehitti oman sementtinsä, joka oli parempaa kuin Parkerin sementti. Whiten sementin avustamana Erien kanava avattiin vuonna 1825.


title: Erien kanava

text: Kanava otettiin käyttöön useita vuosikymmeniä ennen kuin rautatiet rakennettiin. Ensimmäisenä vuonna kanavaa käytti 13 000 alusta. Rahtikustannukset putosivat niin, että tonnin jauholastin laivaaminen New Yorkiin maksoi enää kuusi dollaria, kun se aikaisemmin maksoi 120 dollaria ja kuljetusaika supistui viikkoon eli noin kolmasosaan aikaisemmasta. Tällä oli valtava vaikutus New Yorkin kehittymiselle. Kaupungin osuus Yhdysvaltojen viennistä nousi vuoden 1800 alle kymmenestä prosentista yli 60 prosentiin vuosisadan puolivälissä. Samaan aikaan kaupungin väkiluku kasvoi kymmenestä tuhannesta puoleen miljoonaan. Suurille järville on käynti myös St Lawrence -joen kautta Kanadan alueella ja todennäköisesti ilman Erien kanavaa taloudellinen painopiste olisi siirtynyt sinnepäin.


title: Apilanvieras

text:
Apilanvieras ("Cuscuta epithymum") on yksivuotinen lehtivihreätön loiskasvi, joka elää apiloiden ("Trifolium") varsiin kietoutuneena. Sitä esiintyy Euroopassa.
Apilanvieraan varsi on hento, haarova ja tavallisesti punertava. Kukinnot ovat tavallisesti tiheitä sykeröitä, joiden leveys on enintään yhden senttimetrin. Kukat ovat lyhytperäisiä. Teriössä on viisi siirottavaa liuskaa, jotka ovat jokseenkin valkoisia. Emin vartalot ovat tavallisesti kotaa selvästi pitempiä, niissä on rihmainen vartalon paksuinen luotti.


title: Elli-Marja Ilkka

text: Elli-Marja Ilkka (16. lokakuuta 1896 Suodenniemi – 1993) oli suomalainen maatalon emäntä, pakinoitsija ja uskonnollinen kirjailija.


title: Elli-Marja Ilkka

text: Ilkka kävi Hämeenlinnan kiertokoulunopettajaseminaarin 1913–1914 ja toimi opettajana Kangasalla 1914-1920. Maatilan emäntänä hän oli vuodesta 1928 lähtien. Ilkka toimi Suomen luterilaisen evankeliumiyhdistyksen julkaisujen avustajana 1925–1950 ja hän oli Pellervo-lehden pakinoitsijana 1948–1965.


title: Rikkavuonankaali

text: Rikkavuonankaali ("Valerianella dentata") on yksivuotinen virmajuurikasvi, jota esiintyy Euroopassa. Se on kuin rantavuonankaali ("Valerianella locusta"), mutta ylimpien lehtilapojen tyvi on hampainen tai liuskainen. Kukinto on mykerömäisiä osakukinto sisältävä kerrannaisviuhko. Kukinnon tukilehdet ovat suippoja ja samanpituisia kukinnon kanssa, vrt. rantavuonankaalilla tukilehdet pidempiä ja pitkulaisia. Teriöt ovat pieniä ja vaaleansinisiä.


title: Aino Salo

text: Aino Sofia Salo (10. heinäkuuta 1897 Lappeenranta – 4. tammikuuta 1992) oli suomalainen opettaja ja nuortenkirjailija.


title: Aino Salo

text: Salo pääsi ylioppilaaksi 1917 ja valmistui filosofian kandidaatiksi 1929. Hän oli äidinkielen lehtorina Kotkan tyttölyseossa vuosina 1937–1944 ja 1945–1953 ja oli koulun rehtorina 1953–1961.


title: Luettelo Valakian hallitsijoista

text: Valakia (; ) oli historiallinen ruhtinaskunta nykyisen Romanian eteläosassa 1200-luvun lopulta vuoteen 1859. Ruhtinaskuntaa hallittiin aluksi Târgoviștesta, kunnes ruhtinas Gheorghe Ghika siirsi vuonna 1659 pääkaupungin Bukarestiin.


title: Luettelo Valakian hallitsijoista

text: Nykyisin Valakia luetaan yhdeksi Romanian historiallisista alueista. Maantieteellisesti se rajoittuu etelässä, lännessä ja idässä Tonavaan sekä pohjoisessa Etelä-Karpaatteihin. Oltjoki jakaa Valakian kahteen osaan, Munteniaan eli Isoon-Valakiaan idässä ja Olteniaan eli Vähään-Valakiaan lännessä.


title: Suuri Turkin sota

text: Suuri Turkin sota (), myös Pyhän liigan sota (), oli Euroopan valtioiden muodostaman Pyhän liigan ja Osmanien valtakunnan välinen sota vuosina 1683–1699. Sota tunnetaan parhaiten turkkilaisten tappioon johtaneesta Wienin piirityksestä vuonna 1683.


title: Suuri Turkin sota

text: Bohdan H’melnytskyin käymien sotien seurauksena Ukrainan kasakat liittoutuivat ottomaanien kanssa Venäjää vastaan. Kasakkapäällikkö Petro Dorošenko halusi irrottaa Ukrainan Puolasta ja liittää sen ottomaanien hallitsemaan Krimin kaanikuntaan. Buczaczin rauhansopimuksessa Puola luopui eduistaan Ukrainassa ja sitoutui maksamaan korvauksia sulttaanille.


title: Suuri Turkin sota

text: Muutaman vuoden kestäneen rauhan jälkeen Osmanien valtakunta hyökkäsi Habsburgien Itävaltaan. Turkkilaiset olivat melkein valloittaneet Wienin, mutta kristittyjen liittoutumaa johtanut Juhana III Sobieski voitti turkkilaiset Wienin taistelussa. Tappio heikensi osmanien valtaa Kaakkois-Euroopassa.


title: Suuri Turkin sota

text: Vuonna 1684 paavi Innocentius XI perusti uuden Pyhän liigan, joka käsitti Habsburgien Itävallan johtaman Pyhän saksalais-roomalaisen keisarikunnan, Puola-Liettuan sekä Venetsian tasavallan. Myös Moskovan Venäjä liittyi mukaan vuonna 1686. Mohácsin taistelussa 1687 osmanit kärsivät toisen murskaavan tappion. Turkkilaiset kuitenkin onnistuivat sotatoimissaan Puola-Liettuaa vastaan ja pystyivät säilyttämään Podolian hallussaan taistelujen aikana.


title: Suuri Turkin sota

text: Moskovan Venäjän osallistuminen liigaan oli ensimmäinen kerta, kun maa virallisesti liittoutui eurooppalaisten valtioiden kanssa. Suuri Turkin sota merkitsi alkua sarjalle venäläis-turkkilaisia sotia, jotka jatkuivat pitkälle 1800-lukua. Krimin ja Azovin taistelujen seurauksena Venäjä valtasi osmanien omistaman Azovin linnoituksen Mustanmeren itärannikolta.


title: Suuri Turkin sota

text: Uusi osmaneille tappiollinen taistelu käytiin vuonna 1697 Zentassa. Seuranneiden pienempien taistelujen (esim. Pidhaitsin taistelu 1698) jälkeen liiga voitti sodan vuonna 1699.


title: Suuri Turkin sota

text: Osmanien valtakunta joutui allekirjoittamaan raskaan Karlowitzin rauhansopimuksen, jossa turkkilaiset menettivät alueita vastustajilleen.. Ottomaanit luovuttivat useimmat Unkarin, Transilvanian ja Slavonian alueet Habsburgeille samalla, kun Podolia palasi Puolan omistukseen. Useimmat Dalmatian alueista siirtyivät Venetsialle, yhdessä Peloponnesoksen niemimaalla sijaitsevan Morean kaupungin kanssa. 1700-luvun alun sodissa osmanit valloittivat takaisin osia menettämistään alueista, kuten Azovin Moskovan Venäjältä ja Morean Venetsialta.


title: Portugalin laivasto

text: Portugalin laivasto ( tai ) on meripuolustuksesta vastaava Portugalin asevoimien puolustushaara. Laivasto osallistuu myös kansainväliseen puolustusyhteistyöhön kuten Naton toimintaan sekä erilaisiin siviilihankkeisiin. Laivastolla on kaksi erilaista päätehtävää maan itsemääräämisoikeuden ylläpito ja kansainvälisten sitoumuksien täyttäminen sekä aluevesillä merivartiostona toimiminen.


title: Portugalin laivasto

text: Portugalin laivasto ensimmäinen tunnettu taistelu on vuodelta 1180 maan ensimmäisen hallitsijan Alfonso I:n aikana, jolloin Fuas Roupinhon johtama Portugalin laivasto torjui muslimilaivaston lähellä Espichelin niemimaata. Laivasto teki hänen johdollaan myös vuosina 1181 ja 1182 iskut Ceutaan. Roupinho sai surmansa jälkimmäisessä iskussa yrittäessään vallata Ceutan.


title: Portugalin laivasto

text: 1200-luvulla laivasto valtasi rannikkokaupunkeja kuten Alcácer do Salin, Silvesin ja Faron. Se kävi myös taisteluita Kastilian laivastoa vastaan Galician ja Andalusian hallinnasta käytyjen sotien aikana sekä osallistui kristittyjen laivastoon taisteltaessa muslimeja vastaan. Dinis I antoi 1317 määräyksen vakinaisen laivaston muodostamisesta ja hän kutsui Manuel Pessanhan sen ensimmäiseksi amiraaliksi. Vuonna 1321 laivasto hyökkäsi menestyksellisesti muslimien hallinnoiman Pohjois-Afrikan satamiin.


title: Portugalin laivasto

text: Vuodesta 1990 alkaen laivasto on osallistunut erilaisiin kaukaisiin operaatioihin, joissa se on tehokkaasti ajanut maan ulkopoliittisia etuja. Erityisen aktiivisesti laivasto on osallistunut rauhanpakottamistehtäviin, joihin osallistunut niin aluksia, lentokalustoa kuin merijalkaväkeäkin, kuten evakuoitaessa siviilejä Saharan eteläpuolisilta alueilta. Merkittävimpiä tehtäviä ovat olleet: Bolama Guinea-Bissaussa 1990, Luanda Angolassa 1992 ja Bissau Guinea-Bissaussa 1998 ja uudelleen 1999. Laivasto on myös osallistunut rauhanturvaamistehtäviin yhdessä muiden Natomaiden joukkojen kanssa, YK:n mandaatilla tai Euroopan unionin osastona.


title: Portugalin laivasto

text: Persianlahden sodassa 1990-1991 laivaston huoltoalus "NRP São Gabriel" tuki liittoutuneiden joukkoja. Jugoslavian hajoamissodissa laivasto osallistui YK:n ja Naton alaisuudessa sotatoimiin lähettämällä 1991-2000 Adrianmerelle fregatin ja sen mukana merijalkaväen osaston. Laivaston upseeri oli operation Active Endeavourin komentajana Välimerellä joulukuusta 2001 tammikuuhun 2002. Maan partioalukset ovat tukeneet Espanjaa siirtolaisvirran rajoittamisessa.


title: Portugalin laivasto

text: Laivaston komentajana on laivaston esikuntapäällikkö (), joka on samalla ainoa aktiivipalveluksessa oleva amiraali. Hallitus esittää CEMA:n tehtäväänsä ja presidentti hyväksyy. Hän on samalla myös kansallisen meritoiminnan johtaja, vaikka sen toiminnot ovatkin erotettu laivastosta vuonna 2014.


title: Portugalin laivasto

text: CEMA:n lisäksi laivastoon kuuluvat:


title: Portugalin laivasto

text: Laivaston alusten nimiin liittyy etuliite NRP, "Navio da República Portuguesa" (Portugalin tasavallan alus).


title: Portugalin laivasto

text: Portugalin laivaston tärkein kalusto on:


title: Iso-Britannia olympialaisissa

text: Iso-Britannia on yksi niistä neljästä maasta jotka ovat osallistuneet kaikkiin olympialaisiin.


title: Kaarina Lönn

text: Alma Kaarina Vaher (sukunimi vuoteen 1935 "Lönn", 8. lokakuuta 1896 Jyväskylä – 23. elokuuta 1992 Helsinki) oli suomalainen runoilija. Hän syntyi sokeana, mutta lapsena tehty silmäleikkaus antoi hänelle kohtalaisen heikon näkökyvyn. Hän kirjoitti ylioppilaaksi vuonna 1917. Sen jälkeen hän kävi Jyväskylän seminaarin ja täydensi opintojaan Helsingin yliopistossa. Työuransa hän teki Helsingin sokeainkoulun opettajana vuosina 1928–1963.


title: Kaarina Lönn

text:
Nimellä "Kaarina Lönn":
Nimellä "Kaarina Vaher":


title: Eero Eräsaari

text: Eero Johannes Eräsaari (22. toukokuuta 1920 Viitasaari – 20. elokuuta 2016 Helsinki) oli suomalainen eversti.


title: Eero Eräsaari

text: Eräsaaren vanhemmat olivat opettaja Väinö Eräsaari ja Ida Hämeenaho. Hänen puolisonsa vuodesta 1944 oli Heli Pitkäpaasi (k. 1996). Eräsaari tuli ylioppilaaksi Oulun lyseosta 1939 ja suoritti varusmiespalveluksensa Keski-Suomen rykmentissä Kouvolassa 1940.


title: Eero Eräsaari

text: Jatkosodassa Eräsaari toimi 2. Jääkäriprikaatin Jääkäripataljoona 7:n joukkueenjohtajana ja komppanianpäällikkönä, lyhyen aikaa Jalkaväkirykmentti 56:ssa ja komppanianpäällikkönä Jääkäripataljoona 5:ssä vuoteen 1944 asti. Eräsaari suoritti Kadettikoulu 27. kadettikurssin 1943–1944. Lapin sodassa Eräsaari toimi nuorempana upseerina ja komppanianpäällikkönä Jääkäripataljoona 5:ssä ja Jääkäripataljoona 4:ssä. Eräsaari haavoittui jatkosodassa kolme kertaa, Ristisalmella ja Mundjärvellä 1941 ja Talissa 1944.


title: Eero Eräsaari

text: Sotien jälkeen Eräsaari toimi Jääkäripataljoona 4:ssä eli Hämeen jääkäripataljoonassa komppanian päällikkönä ja koulutusupseerina, Taistelukoululla hän suoritti kapteenikurssin 1947 ja Sotakorkeakoulun yleisesikuntaupseerikurssin 1951–1952. Kevyen prikaatin aliupseerikoulun johtajana Eräsaari toimi 1950, Panssariprikaatin koulutus- ja järjestelyupseerina 1953, Panssarikoulun koulutusupseerina 1954, Pääesikunnan jalkaväkitoimiston toimistoupseerina ja toimistoesiupseerina 1955–1957, Sotakorkeakoulun taktiikan opettajana 1958–1961, Panssarivaunupataljoonan komentajana 1961–1965, Pääesikunnan jalkaväkitoimiston päällikkönä 1965–1966, Aliupseerikoulun johtajana 1966–1971 ja Pohjan prikaatin komentajana Leo Saressalon jälkeen vuodesta 1971 vuoteen 1975, jolloin hän erosi vakinaisesta palveluksesta.


title: Eero Eräsaari

text: Eräsaari ylennettiin vänrikiksi 1940, luutnantiksi 1941, kapteeniksi 19544, majuriksi 1955, everstiluutnantiksi 1961 ja everstiksi 1966.


title: Eero Eräsaari

text: Eräsaari toimi "Kansa taisteli – Miehet kertovat" -lehden päätoimittajana kymmenen vuotta, 1976–1986. Tähän työhön liittyen hän toimitti teokset:


title: Eero Eräsaari

text: Eräsaari oli myös "Panssari"-lehden päätoimittaja 1953–1954 ja 1961–1965.


title: Kalastuksenvalvoja

text: Kalastuksenvalvoja on koulutuksen saanut henkilö, joka valvoo omaa vesialuetta. Vaatimus koulutuksesta tuli kalastuslakiin vuonna 2012, ja siinä pääpaino on lain ja asetuksen tuntemisessa. Laki astui voimaan 4. huhtikuuta 2012, ja kalastuslain täytäntöönpanoasetus 5. huhtikuuta 2012.


title: Iso-Britannia talviolympialaisissa 2002

text: Iso-Britannia osallistui Salt Lake Cityn talviolympialaisiin 2002. Maa saavutti yhden kultamitalin ja yhden pronssimitalin. Mitalitilastossa Iso-Britannia sijoittui 18:nneksi. Lisäksi alppihiihtäjä Alain Baxterin voittama pronssimitali hylättiin hänen jäätyään kiinni dopingista.


title: HMS Norfolk (F230)

text: HMS Norfolk (viirinumero F230) oli Britannian Kuninkaallisen laivaston tyypin 23 fregatti.


title: HMS Norfolk (F230)

text: Alus tilattiin 29. lokakuuta 1984 Yarrow Shipbuildersilta. Sen köli laskettiin 19. joulukuuta 1985 ja alus laskettiin vesille 10. heinäkuuta 1987. Alus otettiin palvelukseen 1. kesäkuuta 1990.


title: HMS Norfolk (F230)

text: Alus myytiin 2005 Chilelle, joka liitti sen laivastoonsa 2008 nimellä "Almirante Cochrane".


title: Romanien kansallispäivä

text: Romanien kansallispäivä on 8. huhtikuuta. Vuonna 1971 Lontoossa pidettiin ensimmäinen kansainvälinen romanikongressi ja hyväksyttiin romanien lippu. Kongressin avajaispäivää on vuodesta 1990 vietetty romanien kansallispäivänä. Suomessa Helsingin yliopiston almanakkatoimisto hyväksyi vuonna 2012 romanien kansallispäivän 8. huhtikuuta mukaan almanakkaan vuodesta 2014 alkaen.


title: Phyllis Johnson

text: Phyllis Wyatt Johnson (o. s. Squire, 8. joulukuuta 1886 Royal Tunbridge Wells – 2. joulukuuta 1967 Tonbridge) oli brittiläinen taitoluistelija ja olympiamitalisti.


title: Phyllis Johnson

text: Squire voitti Englannissa paikallisia kilpailuja vuosina 1902–1904 ja meni 18-vuotiaana naimisiin hiilikaivoksen omistaneen James Johnsonin kanssa. Pari luisteli yhdessä ja voitti Lontoon olympialaisissa 1908 hopeamitalin. Samana vuonna he myös saavuttivat MM-kilpailuissa hopeamitalin, jonka pari kirkasti kullaksi 1909. Johnson voitti MM-kilpailuissa miehensä kanssa vielä yhden pronssisen ja yhden kultaisen mitalin.


title: Phyllis Johnson

text: Avioparin yhteisen luistelu-uran katkaisivat Jamesin terveysvaikeudet, mutta Phyllis jatkoi vielä. Hän voitti yksinluistelussa kolme MM-mitalia ja otti pariluistelussa kumppanikseen Basil Williamsin. Johnson ja Williams kilpailivat vuoden 1920 olympialaisissa ja voittivat pronssia, jonka lisäksi Johnson sijoittui yksinluistelussa neljänneksi. James Johnsonin kuoleman jälkeen Phyllis meni uusiin naimisiin ja eli 80-vuotiaaksi asti.


title: James Johnson (taitoluistelija)

text: James Henry Johnson (1874 – 15. marraskuuta 1921 Paddington) oli brittiläinen taitoluistelija ja olympiamitalisti.


title: James Johnson (taitoluistelija)

text: Johnson tuli perheestä, joka oli rikastunut hiilikaivostoiminnalla ja pystyi omistamaan paljon aikaa luistelemiselle. Hän oli naimisissa Phyllis Johnsonin kanssa, ja pari luisteli yhdessä useissa arvokilpailuissa. He voittivat vuonna 1908 hopeaa sekä olympia- että MM-kisoista ja saivat seuraavana vuonna maailmanmestaruuskultaa. Johnsonit voittivat MM-kilpailuissa vielä pronssia 1910 ja kultaa 1912, mutta Jamesin huono terveydentila esti häntä jatkamasta uraansa. Myös yksinluistelussa kohtuullisesti menestynyt Johnson kuoli vain 46 vuoden iässä 1921.


title: HMS Marlborough (F233)

text: HMS Marlborough (viirinumero F233) oli Britannian Kuninkaallisen laivaston tyypin 23 fregatti.


title: HMS Marlborough (F233)

text: Alus tilattiin 15. heinäkuuta 1986 Swan Hunterilta. Sen köli laskettiin 22. lokakuuta 1987 ja alus laskettiin vesille 21. tammikuuta 1989. Alus otettiin palvelukseen 14. kesäkuuta 1991.


title: HMS Marlborough (F233)

text: Alus myytiin 2005 Chilelle, joka liitti sen laivastoonsa 2008 nimellä "Almirante Condell". Alus saapui Valparaisoon 21. lokakuuta.


title: HMS Grafton (F80)

text: HMS Grafton (viirinumero F80) oli Britannian Kuninkaallisen laivaston tyypin 23 fregatti.


title: HMS Grafton (F80)

text: Alus tilattiin 23. tammikuuta 1992 Yarrow Shipbuildersilta. Sen köli laskettiin 13. toukokuuta 1993 ja alus laskettiin vesille 3. joulukuuta 1994. Alus otettiin palvelukseen 29. toukokuuta 1997.


title: HMS Grafton (F80)

text: Alus myytiin 2005 Chilelle, joka liitti sen laivastoonsa 2008 nimellä "Almirante Lynch".


title: Le Maître d’école

text: Le Maître d’école on ranskalaisen Claude Berrin ohjaama kouluaiheinen komediaelokuva vuodelta 1981.


title: James Johnson

text: James Johnson voi viitata ainakin seuraaviin:


title: Dirk Verbeuren

text: Dirk Verbeuren (s. 1975 Wilrijk, Antwerpen) on belgialainen heavy metal -rumpali. Hän soittaa ruotsalaisessa melodisen death metalin yhtyeessä Soilwork sekä ranskalaisessa teknisen death metalin yhtyeessä Scarve.


title: Dirk Verbeuren

text: Heinäkuussa 2016 Megadeth ilmoitti, että Dirk Verbeuren ylennetään kiertuerumpalista yhtyeen vakituiseksi jäseneksi.


title: James Johnson (painija)

text: James Evan Johnson (s. 7. huhtikuuta 1954 Cokato) on yhdysvaltalainen entinen kreikkalais-roomalaisen tyylin painija. Hänen seuransa oli saintpaulilainen Minnesota Golden Gophers.


title: James Johnson (painija)

text: Johnson osallistui Montréalin olympialaisissa 1976 alle 90-kiloisten sarjaan, jossa hän sijoittui jaetulle seitsemännelle tilalle. Hän voitti Pan-Amerikan kisoissa hopeaa 1991 alle 100 kilon painoluokassa ja oli samassa sarjassa MM-kilpailuissa viides 1993. Johnson sijoittui viidenneksitoista vuoden 1994 MM-kisoissa.


title: Suomi jääkiekon nuorten maailmanmestaruuskilpailuissa 1998

text: Jääkiekon nuorten maailmanmestaruuskilpailuissa 1998 kultaa voittanut joukkue.


title: Seppo Putkinen

text: Seppo Putkinen (29. maaliskuuta 1933 Viipuri – 10. kesäkuuta 1990 Iisalmi) oli suomalainen kuvaamataidon opettaja, elokuvaohjaaja, animaattori ja käsikirjoittaja.


title: Seppo Putkinen

text: Seppo Putkinen opiskeli Ateneumissa ja Vapaassa taidekoulussa. Hän toimi aluksi kuvataiteilijana ja oli 1970-luvun alussa kuvaamataidon ja veiston opettajana Liperin yhteiskoulussa.


title: Seppo Putkinen

text: Putkisen 1960-luvulla Liperiin perustama animaatiostudio Atelje Seppo Putkinen & Kni teki yhteistyössä Yleisradion kanssa monta kotimaista animaatiosarjaa, kuten "Ötökkä" (1967), "Matti ja Miisu" (1967–1988), "Joulukalenteri" (1974), "Hölmöläistarinat" (1976), "Linnun elämää" (1978), "Kirjainsatu" (1979), "Karjalaisia kertomuksia" (1982), "Meidän polku" (1982) ja "Taruja Pohjolan jumalista" (1993).


title: Seppo Putkinen

text: Putkinen ohjasi vuonna 1978 ensi-iltansa saaneen elokuvan "Lintumies", joka kertoo varhaisesta suomalaisesta ilmailun pioneerista Adam Walliuksesta.


title: Seppo Putkinen

text: Taitolentoa harrastanut Seppo Putkinen kuoli lento-onnettomuudessa vuonna 1990. Ateljee Seppo Putkinen & Kni lopetti toimintansa 1994.


title: Seneslau

text: Seneslau, joka tunnetaan myös nimellä Seneslav tai Stănislau, oli Valakian "voivodi". Hänet mainitaan ensimmäisen kerran asiakirjassa, jonka on myöntänyt kuningas Béla IV 2. heinäkuuta 1247. Asiakirjassa myönnettiin alueita Baanaatista ja Unkarista Johanniitain ritarikunnalle. Asiakirjan mukaan kuningas sai alueita Oltjoen länsipuolelta, lukuun ottamatta "voivodi" Seneslaun alueita.


title: Seneslau

text: Sesaslaun voivodi kuntaan kuului keski- ja eteläinen Muntenia, mikä tarkoitti käytännössä Argeș- ja Dâmbovițajokien varrella olevia alueita. Romanialaisen historioitsijan Ioan Aurel Popin mukaan Seneslau oli verrattain autonominen Unkarin kuninkaasta.


title: Patrick Kujala

text: Patrick Kujala (s. 15. toukokuuta 1996 Marbella, Espanja) on suomalainen moottoriurheilija. Kujala asuu Marbellassa. Hänen suosikkiratansa on Belgian Spa-Francorchamps. Kujala harrastaa tennistä, juoksua ja koripalloa.


title: Patrick Kujala

text: Kujala aloitti uransa kilpailemalla karting-sarjoissa. Vuonna 2011 hän kilpaili Ranskassa Formula 4 -mestaruussarjassa voittaen yhden osakilpailun ja hän sijoittui kauden päätteeksi kokonaispisteissä viidenneksi. Seuraavana vuonna Kujala ajoi Eurocup Formula Renault -sarjaa Koiranen Motorsport -tallissa ja keräsi kymmenen pistettä sijoittuen sarjan 23:ksi. Kujala kilpaili myös vuonna 2012 Formula Renault Alps -sarjassa sijoittuen yleisen sarjan kuudenneksi, voittaen samalla Junior-luokan mestaruuden.


title: Patrick Kujala

text: Vuonna 2013 Kujala kilpaili GP3-sarjassa Koiranen GP -tallissa. Hän saavutti uransa ensimmäisen GP3-pisteen sijoittumalla kymmenenneksi Monzan viikonlopun ensimmäisessä kilpailussa. Abu Dhabissa hän otti jälleen pisteitä sijoittuen ensimmäisessä (pitkässä) kilpailussa kahdeksanneksi. Sprinttikilpailuun Kujala pääsi käännetyn lähtöjärjestyksen ansiosta startattaamaan paalupaikalta. Koko kauden aikana hän keräsi GP3-sarjassa yhteensä viisi pistettä sijoittuen sarjan 20:ksi.


title: Patrick Kujala

text: Vuonna 2014 Kujala jatkoi GP3-luokassa siirtymällä Marussia Manor Racing -talliin. Hän ajoi avauskilpailun aika-ajoissa viidenteen lähtöruutuun ja kilpailussa hän sijoittui neljänneksi. Kujala vaihtoi loppukaudeksi tallia siirtymällä Trident -talliin. Hän saavutti lopulta kauden aikana 22 pistettä sijoittuen sarjan 14:ksi.


title: Patrick Kujala

text: Vuonna 2015 Kujala siirtyi ajamaan Lamborghini Super Trofeo -sarjan Huracán Pro-luokkaan. Hän voitti kauden viimeisen osakilpailun 20. marraskuuta Yhdysvalloissa Sebringin -radalla, varmistaen samalla sarjan mestaruuden.


title: Wallius

text: Wallius ja Vallius viittaavat muun muassa seuraaviin:


title: Koltajärvi

text: Koltajärvi () on nelisen kilometriä pitkä järvi Pohjois-Norjassa Omasvuonon kunnassa. Järven pinnankorkeus on 489 metriä merenpinnasta.


title: Koltajärvi

text: Länsipäästä lähtee lasku-uoma kohti Singalanjokea (), joka laskee Storfjordeniin. Suomen Matkailijayhdistyksen matkareittikuvauksessa mainitaan myös vähäisempi lasku-uoma kaakkoon Kuokkimajärveen (nyk. maastokartassa Kuohkimajärvi) ja edelleen Kilpisjärveen. Lasku-uoma Kilpisjärveen mainitaan myös "Tietosanakirjassa" nimellä "Rajajoki" ("Radjejohka"). Nykyisessäkin Suomen vesistöaluejaossa Koltajärvi on merkitty jakautumaan Tornionjoen vesistön ja Singalanjoen vesistön valuma-alueiden kesken.


title: Koltajärvi

text: Pienellä tekosaarella Koltajärven itäpäässä sijaitsee Suomen, Ruotsin ja Norjan yhteinen Kolmen valtakunnan rajapyykki. Koltajärvi ulottuu siis myös Suomen ja Ruotsin puolelle joitain kymmeniä metrejä.


title: Major League Baseball -kausi 1893

text: Major League Baseball -kausi 1893 käsitti ainoastaan National Leaguen, virallisesti "National League and American Association". Joukkueita liigassa oli 12.


title: Antivety

text: Antivety on antimateriasta koostuva vetyä vastaava alkuaine. Antivety koostuu negatiivisesti varautuneesta antiprotonista ja sitä kiertävästä positiivisesti varautuneesta positronista. Antivedyllä on siten tavalliselle vedylle vastakkaiset sähkövaraukset ja kvanttiluvut.


title: Antivety

text: Ensimmäisen kerran antivetyä luotiin mahdollisesti hiukkaskokeissa vuonna 1995, mutta niin lyhyeksi ajaksi, ettei siitä voitu tehdä tarkempaa tutkimusta. Vuonna 2011 CERNin hiukkaskiihdyttimessä antivetyä vangittiin noin 15 minuutin ajaksi. CERNin ALPHA-kokeessa antivedyn sähkövaraukseksi mitattiin nolla kahdeksan merkitsevän numeron tarkkuudella. Tulos vastaa odotuksia sillä tavallisen vedyn varaus on nolla.


title: Vankkurikaravaani

text: Vankkurikaravaani on jonona liikkuva, juhtien vetämä nelipyöräisten raskaiden vaunujen muodostama joukko, joka koostuu vankkureista. Vankkurikaravaaneilla matkusti 1800-luvulla paljon eurooppalaisia uudisraivaajia. Vankkurikaravaanit yhdistetään usein Villiin Länteen ja usein intiaaniheimojen ratsujoukot piirittivät karavaaneja hyökäten niihin.


title: Salmijärvi (Yykeänperänjoen vesistö)

text: Salmijärvi () on Yykeänperänjoen (, ) vesistöön kuuluva järvi Enontekiöllä Suomessa. Järven pinta-ala on 0,848 km² ja sen korkeus merenpinnasta on eri tiedoissa 713,5 tai 712,3 metriä.


title: Salmijärvi (Yykeänperänjoen vesistö)

text: Järveen laskee idästä Bahtasgophejávri eli Jágonajávri. Järvi laskee pohjoispäästään luoteen suuntaan Saarijärveen joka edelleen laskee Norjan ja Suomen rajalla sijaitsevaan Čoahpejávriin.


title: Hermann Broch

text: Hermann Broch (1. marraskuuta 1886 Wien, Itävalta-Unkari — 30. toukokuuta 1951 New Haven, Connecticut, Yhdysvallat) oli itävaltalainen kirjailija, yksi saksankielisen modernismin keskeisistä edustajista.


title: Hermann Broch

text: Hermann Broch syntyi juutalaisen tehdasmiehen Josef Brochin (1852–1933) ja Johanna o.s. Schnabelin (1863–1942) perheeseen. Isänsä toiveiden mukaisesti hän opiskeli tekstiilitekniikkaa Wienissä ja Mühlhausenissa ja työskenteli isänsä kutomossa mutta harrasti omin päin kirjallisuutta. Hän kääntyi juutalaisuudesta katolisuuteen vuonna 1909 avioituessaan Franziska von Rothermann kanssa; avioliitto päätyi eroon vuonna 1923.


title: Hermann Broch

text: Broch myi kutomon vuonna 1927 ja alkoi opiskella matematiikkaa, filosofiaa ja psykologiaa Wienin yliopistossa. Hänen ystäväpiiriinsä kuuluivat muiden muassa Karl Kraus, Robert Musil, Rainer Maria Rilke, Elias Canetti ja Franz Blei. Brochin varsinainen kirjallinen ura alkoi vasta noin 40 vuoden iässä. Hänen romaanitrilogiansa "Unissakulkijat" ("Die Schlafwandler") ilmestyi vuosina 1930–1932. Romaaneissaan hän kuvaa arvojen ja persoonallisuuden hajoamista modernissa yhteiskunnassa.


title: Hermann Broch

text: Kun Itävalta liitettiin natsi-Saksaan (Anschluss), Broch pidätettiin, mutta kansainvälisten vetoomusten jälkeen hänet vapautettiin ja hän sai muuttaa maasta – ensin Isoon-Britanniaan, sitten Yhdysvaltoihin. Kansallissosialistisessa Saksassa hänen tuotantonsa kiellettiin.


title: Hermann Broch

text: Broch viimeisteli romaaninsa "Der Tod des Vergil" (Vergiliuksen kuolema) maanpaossa, ja se julkaistiin englanninkielisenä käännöksenä sekä saksaksi vuonna 1945. Elias Canettin lailla hän ryhtyi valmistelemaan laajaa tutkielmaa joukkoilmiöistä, mutta käsikirjoitus jäi keskeneräiseksi, kun Broch kuoli Yhdysvalloissa vuonna 1951.


title: Hermann Broch

text: Brochin kootut teokset (10 nidettä) julkaistiin Sveitsissä vuosina 1952–1961 ja kriittinen editio (13 nidettä) Saksassa vuosina 1974–1981.


title: Skipper

text: Skipper on hahmo Barbie-nukketuotesarjassa. Hänet esitetään Barbien vanhimpana pikkusiskona. Skipper on teini-ikäinen ja haluaa olla samanlainen kuin Barbie. Hän tietää paljon tietokoneista ja surffaa koko ajan internetissä. Skipperin ulkonäkö on vaihdellut, mutta nykyisin hänellä on ruskeat hiukset, joissa on liila raita. Hahmo esiintyy myös elokuvissa, kuten "".


title: Etelä-Korea kesäolympialaisissa 1952

text: Etelä-Korea osallistui Helsingin kesäolympialaisiin 1952 19 urheilijan voimin. Etelä-Korea sai kisoista kaksi pronssimitalia.


title: Brasilia kesäolympialaisissa 1952

text: Brasilia osallistui Helsingin kesäolympialaisiin 1952 97 urheilijan voimin.


title: Puristekakku

text: Puristekakku on kuivamateriaali, joka jää jäljelle aineksesta, kun siitä puristetaan nesteet. Esimerkiksi ruokaöljyn, viinin, soija- ja kookosmaidon valmistuksessa jääviä puristekakkuja käytetään yleisesti eläinten rehuna. Joitain näistä on saatavilla myös ihmisravinnoksi.


title: Puristekakku

text: Siemenpuriste


title: Tommy Cooper

text: Thomas Frederick ”Tommy” Cooper (19. maaliskuuta 1921 Caerphilly, Wales, Iso-Britannia – 15. huhtikuuta 1984 Lontoo) oli brittiläinen koomikko ja taikuri, jonka ohjelmistoon kuuluivat taidokkaasti epäonnistuvat taikatemput sekä päähineenä punainen fetsi.


title: Tommy Cooper

text: Tommy Cooper syntyi Walesissa sotilasisän poikana, mutta perhe muutti Devoniin, kun Tommy oli kolmivuotias. Poika oppi siellä Länsi-Englannin murteen, joka sittemmin kuului osana hänen esityksiinsä. Kahdeksanvuotiaana Tommy sai tädiltään taikurin välineet ja innostui harjoittelemaan temppuja.


title: Tommy Cooper

text: Koulun jälkeen Tommy Cooper työskenteli laivanrakentajana, ja toisessa maailmansodassa hän palveli ratsusotilaana Egyptissä. Sittemmin hän liittyi viihdytysjoukkoihin. Fetsin käytön hän omaksui sattumalta Egyptissä, kun hän oli unohtanut hellekypärän, jota sketsissä tarvittiin, ja nappasi ohi kulkeneelta tarjoilijalta fetsin päähänsä.


title: Tommy Cooper

text: Vapauduttuaan sotilaspalveluksesta Cooper lähti viihdealalle vuonna 1947 ja alkoi esiintyä teattereissa. Vaikka hänen esityksensä perustuivat epäonnisiin taikatemppuihin, hän oli itse asiassa taitava taikuri ja The Magic Circle -järjestön jäsen. Televisioesiintymiset BBC:ssä tekivät hänestä kuuluisan, ja hän alkoi esiintyä omissa ohjelmissaan, joihin kuuluivat muiden muassa "It's Tommy Cooper" kaudella 1969–1970 ja "Cooper's Half Hour" 1980-luvulla.


title: Tommy Cooper

text: Tupakointi ja alkoholi rasittivat Cooperin terveyttä, ja hän sai sydänkohtauksen vuonna 1977 esiintyessään Roomassa. Vuonna 1980 Thames Television peruutti hänen TV-sarjansa, ja sen jälkeen hän esiintyi vierailijana eri viihdeohjelmissa.


title: Tommy Cooper

text: Vuonna 1984 Cooper sai sydänkohtauksen ja kuoli suorassa TV-lähetyksessä yleisön edessä Her Majesty's Theatressa. Häntä jäivät kaipaamaan vaimo Gwen Cooper (o.s. Henty) ja heidän kaksi lastaan.


title: Sifonkikakku

text: Sifonkikakku on makea kasviöljypohjainen leivonnainen. Se valmistetaan sekoittamalla vatkatut kanamunat kasviöljyn, vehnäjauhon, sokerin ja leivinjauhon kanssa. Munien valkuaiset ja keltuaiset vatkataan yleensä erikseen. Valmiina kakku on hyvin kevyt ja ilmava. Se on myös suhteellisen kostea suuren öljypitoisuutensa vuoksi. Sifonkikakku voidaan maustaa ja koristella monin tavoin, lisäksi se voidaan myös täyttää.


title: Sifonkikakku

text: Sifonkikakku keksittiin Yhdysvalloissa vuonna 1927. Reseptin keksinyt Harry Baker piti sitä pitkään omana salaisuutenaan, mutta vuonna 1948 elintarvikeyhtiö General Mills osti reseptin häneltä ja sittemmin julkaisi sen laajalevikkisessä yhdysvaltalaisessa "Better Homes and Gardens" -lehdessä.


title: Tuhlari

text: Tuhlari on Laura Närhen 26. lokakuuta 2012 julkaistu toinen sooloalbumi. Se myi kultalevyyn oikeuttavan määrän levyjä neljässä päivässä. Sitä on myyty tähän mennessä 16 223 kappaletta. Tuhlari debytoi Suomen virallisen listan sijalla 3, ja se pysyi listalla yhteensä 19 viikkoa.


title: Tuhlari

text: Albumin ensimmäinen varsinainen single "Tuhlari" sai radioensisoittonsa 21. kesäkuuta ja se tuli digitaaliseen myyntiin 6. heinäkuuta 2012. Kappale nousi parhaimmillaan Latauslistan viidennelle sijalle ja oli Music Control -radiolistan toiseksi soitetuin kappale. Albumin toisena singlenä julkaistiin yhdessä Erinin kanssa levytetty duetto "Siskoni".


title: Tuhlari

text: Albumin kappale "Hetken tie on kevyt" on alun perin Tehosekoitin-yhtyeen single vuodelta 2001. Närhen esittämä versio oli alkuvuodesta 2012 ensi-iltansa saaneen Vuosaari-elokuvan tunnuskappale. Versiosta tuli yksi alkuvuoden suurimmista hiteistä: se oli sekä single- että latauslistan kärjessä ja oli parhaimmillaan radioiden neljänneksi soitetuin kappale.


title: Cody Franson

text: Cody Franson (s. 8. elokuuta 1987 Salmon Arm, Brittiläinen Kolumbia, Kanada) on kanadalainen jääkiekkopuolustaja, joka pelaa NHL-joukkue Chicago Blackhawksissa. Fransonin vahvuuksiin kuuluu kiekollinen peli, liike, peliäly, laukaus ja koko. Hänen heikkouksiin kuuluu epätasaisuus omassa päässä. Fransonin tulisi myös käyttää isoa kokoaan enemmän hyödyksi. Hän saa useimmiten peliaikaa ylivoimalla.


title: Cody Franson

text: Franson debytoi WHL-joukkue Vancouver Giantsissa kaudella 2002–2003, jolloin hän pelasi siellä kolme ottelua. Fransonin kausi kului kuitenkin suurimmaksi osaksi Brittiläisen Kolumbian paikallisessa juniorisarjassa Sicamous Eaglesin joukkueessa, jossa hän teki pelipaikastaan huolimatta 65 runkosarjaottelussa hurjat 126 tehopistettä. Kauden 2003–2004 Franson pelasi suurimmaksi osaksi KIJHL-joukkue Beaver Valley Nitehawksissa, jossa hän voitti sarjan mestaruuden. Hän pelasi myös kaksi ottelua sekä BCHL-joukkue Trail Smoke Eatersissa että Giantsissa.


title: Cody Franson

text: Ensimmäinen kokonainen WHL-kausi 2004–2005 toi Fransonille 64 runkosarjaottelussa tehot 2+11=13. Nashville Predators varasi hänet kolmannella kierroksella 79. pelaajana . Franson teki kaudella 2005–2006 läpimurtonsa ja yhden kauden piste-ennätyksensä WHL:ssä tehoilla 15+40=55, joilla hän jakoi puolustajien pistepörssin kolmannen sijan Kelowna Rocketsin Mike Cardin kanssa. Hän oli myös Giantsin kolmanneksi paras pistemies. Franson oli myös kevään 2006 pudotuspelien tehokkain puolustaja tehtyään 18 ottelussa tehot 5+15=20, joilla hän jakoi koko pudotuspelien pistepörssin kolmannen sijan Moose Jaw Warriorsin Steven Gillenin kanssa. Franson voitti kauden päätteeksi WHL:n mestaruuden, Ed Chynoweth Cupin ja valittiin sarjan läntisen konferenssin toiseen tähdistökentälliseen. Hän oli myös Memorial Cup -turnauksen tehokkain puolustaja tehoilla 3+2=5 ja onnistui pelipaikastaan huolimatta tekemään kypärätempun 25. toukokuuta 2006 OHL-joukkue Peterborough Petesiä vastaan.


title: Cody Franson

text: Heinäkuussa 2006 Franson teki kolmivuotisen tulokassopimuksen Nashville Predatorsin kanssa. Viimeisellä WHL-kaudellaan 2006–2007 hän jakoi liigan puolustajien pistepörssin kuudennen sijan joukkuetoverinsa Jonathon Blumin kanssa. Franson valittiin WHL:n läntisen konferenssin ensimmäiseen tähdistökentälliseen. Hän oli ehdolla myös liigan parhaalle puolustajalle myönnettävän Bill Hunter Memorial Trophyn saajaksi, mutta palkinto meni kuitenkin Medicine Hat Tigersin Kris Russellille. Vancouver Giants isännöi kauden päätteeksi Memorial Cup -turnausta, jonka joukkue voitti. Franson valittiin turnauksen tähdistökentälliseen.


title: Cody Franson

text: Franson siirtyi kaudeksi 2007–2008 Nashville Predatorsin organisaatioon. Hän pelasi siellä kaksi ensimmäistä kauttaan kokonaan sen farmijoukkue Milwaukee Admiralsissa, jossa AHL:n tulokaskausi toi 76 runkosarjaottelussa tehot 11+25=36. Kaudella 2008–2009 Franson oli tehoilla 11+41=52 joukkueen tehokkain puolustaja ja kolmanneksi paras pistemies. Hän sijoittui koko AHL:n puolustajien pistepörssissä kolmanneksi. Franson pelasi kauden aikana myös ssa ja valittiin liigan toiseen tähdistökentälliseen.


title: Cody Franson

text: Kaudella 2009–2010 Franson pelasi farmissa vain kuusi ottelua ja hän debytoi NHL:ssä, missä tulokaskausi toi 61 runkosarjaottelussa tehot 5+16=21 sekä neljässä playoff-ottelussa yhden syöttöpisteen. Franson pelasi ensimmäisen NHL-ottelunsa 17. lokakuuta 2009 vieraissa Washington Capitalsia vastaan. Hänen NHL-uransa avausmaali syntyi 22. lokakuuta 2009 Ottawa Senatorsin Pascal Leclairen taakse. Franson voitti koko NHL:n tulokkaiden tehotilaston lukemalla +15. Syyskuussa 2010 Franson teki kaksivuotisen ja 1,6 miljoonan dollarin arvoisen jatkosopimuksen Predatorsin kanssa.


title: Cody Franson

text: Kaudella 2010–2011 Franson teki NHL:n yhden kauden piste-ennätyksensä tehoilla 8+21=29. Hän oli kevään 2011 pudotuspeleissä joukkueen tehokkain puolustaja Ryan Suterin kanssa tehoilla 1+5=6. Heinäkuussa 2011 Franson ja Matthew Lombardi kaupattiin Toronto Maple Leafsiin. Predators sai joukkueelta vaihdossa Brett Lebdan ja Robert Slaneyn.


title: Cody Franson

text: Lokakuussa 2012 Franson teki vuoden mittaisen sopimuksen Ruotsin Elitserienissä pelaavan Brynäs IF:n kanssa. Hän ei kuitenkaan vapaana agenttina tullut joukkueeseen työsulkuvahvistukseksi, mutta palasi NHL-kauden alettua, tammikuussa 2013 loppukauden 2012–2013 kattavalla sopimuksella takaisin Maple Leafsin vahvuuteen.


title: Cody Franson

text: Franson pelasi alle 20-vuotiaiden MM-kilpailuissa vuonna 2007, jolloin hän voitti maailmanmestaruuden.


title: Cody Franson

text: Fransonin pikkuveli Cain pelaa hyökkääjänä WHL:ää Vancouver Giantsissa.


title: 386BSD

text: 386BSD, toisinaan "Jolix", oli vuonna 1992 julkaistu vapaa Unixin kaltainen käyttöjärjestelmä, joka perustui BSD:hen. 386BSD toimi PC-yhteensopivissa Intel 80386 -suorittimella varustetuissa tietokoneissa. 386BSD:n uraauurtavia ominaisuuksia olivat roolituksiin pohjautuva turvallisuus, rengaspuskurit, itseorganisoituvat asetukset ja lisäosilla laajennettava ydin.


title: 386BSD

text: Koska 386BSD muistuttaa nimeltään Berkeley Software Designin valmistamaa ja myymää BSD:tä, BSD/386:tä, 386BSD:stä käytetään toisinaan myös Jolix-nimeä.


title: 386BSD

text: 386BSD:n loivat pääasiassa Kalifornian yliopiston opiskelijat Lynne ja William Jolitz. William Jolitzilla oli paljon kokemusta BSD:stä (versioiden 2.8 and 2.9BSD ajoilta) ja molemmat olivat mukana Symmetric Computer Systemsissä 1980-luvulla. William Jolitz vastasi myös 4.3BSD-Renon ja myöhemmin 4.3BSD Net/2:n kääntämisestä 386:lle. 4.3BSD Net/2 jäi vaillinaiseksi, toimimattomaksi julkaisuksi, sillä Kalifornian yliopisto ei AT&T:n Unix-lisenssin takia voinut julkaista kaikkia osia. 386BSD:n julkaisu alkoi 1992. Se perustui osittain 4.3BSD Net/2:een; William ja Lynne Jolitz paikkasivat julkaisuluvatta jääneet osat itse kirjoittamallaan koodilla.


title: 386BSD

text: Käännös 386:lle alkoi 1989 ja osia siitä oli jo mukana 4.3BSD Net/2:ssä vuonna 1991. Ensimmäinen versio 0.0 julkaistiin maaliskuussa 1992 ja jo paljon täydempi versio 0.1 heinäkuussa 1992. Käännöstyö dokumentoitiin kattavasti 18-osaisessa artikkelisarjassa, jonka Jolitzit julkaisivat "Dr. Dobbs Journalissa" tammikuusta 1991 alkaen.


title: 386BSD

text: 386BSD 0.1:n julkaisun jälkeen sen käyttäjät alkoivat koota koodiin tekemiään korjauksia ja parannuksia ja julkaista niitä muutostiedostokokoelmina. Kokoelmien ylläpitäjät ja Jolitzit olivat kuitenkin eri mieltä siitä mihin suuntaan projektia tulisi viedä, ja niinpä muutostiedostojen kokoajat perustivat FreeBSD-projektin vuonna 1993 jatkaakseen työtään itsenäisesti. Samaan aikaan toinen 386BSD-käyttäjien joukko, joka tähtäsi monialustaisuuteen, perusti NetBSD:n. Nämä 386BSD:n perilliset jatkavat kehitystyötään vielä nykyisinkin.


title: 386BSD

text: Unix System Laboratories haastoi Kalifornian yliopiston oikeuteen BSD:n mukana väitetysti levitetyistä osista, joiden lisenssi ei sallinut edelleenvälitystä. Oikeusjutun seurauksena vuonna 1993 yliopisto julkaisi 4.4BSD-Liten, jossa kyseenalaisten osien ongelma oli korjattu. William ja Lynne Jolitz tai heidän työnsä 386BSD:n parissa ei missään vaiheessa ollut osallisena oikeusjutussa; heidän työnsä jatkui rajoittamattomana tapauksen ajan, eikä oikeusjutussa ollut kyse heidän kehittämästään lähdekoodista.


title: 386BSD

text: Vuoden 1994 lopulla 386BSD 1.0 julkaistiin Dr. Dobb's Journalin liitteenä CD:llä. Siitä tuli eniten myynyt CD-ROM-julkaisu seuraavien kolmen vuoden ajaksi (1994–1997). Versio 1.0:ssä oli kokonaan uusi, ensimmäistä kertaa Berkeleyn ohjelmoijien BSD:tä varten laatimien suunnitteluratkaisujen pohjalta rakennettu ydin.


title: 386BSD

text: 386BSD sekoitetaan toisinaan Berkeley Software Designin vuodesta 1991 valmistamaan BSD/386:een. Vaikka BSD/386:ssä käytettiin 4.3BSD NET/2:ssäkin julkaistua 386BSD-koodia, ja vaikka William Jolitz olikin hetken töissä UUNET:issä, josta BSDi myöhemmin syntyi, hänen työnsä siellä ja 386BSD:n parissa olivat erillään.


title: 386BSD

text: William ja Lynne Jolitz omistavat kaikki 386BSD:n ja Jolixin tekijänoikeudet. 386BSD:n julkaisu päättyi 1997, mutta sen lähdekoodia on yhä mukana monissa 386BSD:n perillisissä ja siitä johdetuissa uusissa käyttöjärjestelmissä (kuten Applen Darwinissa ja OpenBSD:ssä). Osia 386BSD:stä on mukana myös siitä kokonaan erillisissä käyttöjärjestelmissä kuten OpenSolariksessa.


title: Fosforyylifluoridi

text: Fosforyylifluoridi (POF) on myrkyllinen fosforin, hapen ja fluorin muodostama epäorgaaninen molekyyliyhdiste.


title: Fosforyylifluoridi

text: Fosforyylifluoridi on huoneelämpötilassa väritön kaasu. Yhdiste reagoi veden kanssa muodostaen seoksen erilaisia fluorifosforihappoja. Tavallisin tapa valmistaa yhdistettä on fosforyylikloridin reaktio vetyfluoridin, sinkkifluoridin, hopeafluoridin, lyijyfluoridin, arseenitrifluoridin tai antimonitrifluoridin kanssa. Yhdistettä voidaan valmistaa myös useilla muilla tavoilla esimerkiksi piitetrafluoridin ja fosforipentoksidin välisellä reaktiolla. Fosforyylifluoridia muodostuu myös liuotettaessa fosforipentafluoridia veteen.


title: Tanska kesäolympialaisissa 1952

text: Tanska osallistui Helsingin kesäolympialaisiin 1952 129 urheilijan voimin.


title: Locked Out of Heaven

text: Locked Out of Heaven on yhdysvaltalaisen laulajan Bruno Marsin kappale, joka julkaistiin ensimmäisenä singlenä 1. lokakuuta 2012 hänen toiselta studioalbumiltaan "Unorthodox Jukebox".


title: Drupella

text: Drupella on meressä elävien kotiloiden suku. Siihen kuuluu kuusi lajia.


title: Drupella

text: Tähän sukuun kuuluvat kotilot syövät koralleita, mieluiten "Acroporidae" -heimon lajeja. Kotiloiden massaesiintymiset voivat aiheuttaa laajamittaista tuhoa koralliriutoilla.


title: Palythoa

text: Palythoa on "Zoanthidea" -lahkoon kuuluvien korallien suku. Siihen kuuluu satakunta lajia. Koralleja elää sekä Atlantilla että Tyynellä valtamerellä.


title: Palythoa

text: Palythoa-korallien polyypit ovat lyhytvartisia ja muodostavat mattomaista kasvustoa. Niiden keskusta on laaja kiekko, ja sen reunoilla on lyhyitä tai pitempiä lonkeroita. Tyypillisiä värejä ovat kerman ja ruskean sävyt. Yksittäiset polyypit kasvavat kiinni pohjamatossa, jonka kudoksen joukossa on hiekkaa tai muuta pohjasedimenttiä jotta yhdyskunta olisi tukevampi. Yhydyskunta kasvaa halkaisijaltaan 10-30 cm kokoiseksi.


title: Palythoa

text: Palythoa-korallien kudoksessa elää zooksantelli-leviä, jotka huolehtivat suurimmasta osasta koralliin ravinnontarpeesta. Ne pyydystävät lonkeroillaan myös ohileijuvaa myös planktonia ja muuta syötävää.


title: Palythoa

text: Eräissä Palythoa-koralleissa on voimakkaita hermomyrkkyjä jotka voivat aiheuttaa hengenahdistusta. Sitä on käytetty nuolimyrkkynä halvaannuttamassa vihollisia ja saaliseläimiä.


title: Palythoa

text: Palythoa-koralleita kasvatetaan riutta-akvaarioissa. Voimakkaassa valossa ne kasvavat nopeasti ja lisääntyvät voimakkaasti. Ne pärjäävät vähemmälläkin valolla, mutta kasvu on silloin hitaampaa.


title: Erkki Sallinen

text: Erkki Sallinen (1680–1758) oli suomalainen sissipäällikkö Pikkuvihan aikana.


title: Erkki Sallinen

text: Sallisen vanhempia ei tunneta, mutta hänen kotitalonsa tiedetään sijainneen Kiihtelysvaaran Keskijärvellä. Pikkuvihan aikana 10. maaliskuuta 1742 Kiteen pappilassa käydyssä taistelussa upseerit jättivät talonpojat ylivoimaisen venäläisjoukon armoille. Talopojat alkoivat tästä sydämistyneenä ryhtyä itse vastarintaan. Sallinen oli yksi heidän valitsemistaan sissipäälliköistä, jonka apulaisena toimivat aika ajoin muun muassa Lauri Roivas ja Olli Haapalainen. Jonkin aikaa Kiteen taistelun jälkeen Sallinen johti joukkonsa rankaisuretkelle rajan taakse. Sieltä palatessaan hän joutui perimätiedon mukana 200-300 miehensä kanssa vastakkain ylivoimaisen vihollisen kanssa Tuupovaaran Öllölässä 7. huhtikuuta 1742. Viholliselle tuotettiin ankaria tappioita ja se joutui vetäytymään omalle puolelleen. Seuraavana kesänä Sallisen mainitaan olleen mukana Sortavalaa vastaan tehdyllä retkellä.


title: Erkki Sallinen

text: Sallisen puoliso oli Briita Kukkonen.


title: Alvar Outakka

text: Alvar Abraham Outakka (17. marraskuuta 1897 Uusikaupunki – 26. tammikuuta 1951 Enontekiö, alkujaan Alvar Lind) oli suomalainen taidemaalari, joka eli ja vaikutti Lapissa suurimman osan elämästään.


title: Alvar Outakka

text: Hän kävi taidekoulunsa Suomen Taideyhdistyksen piirustuskoulussa vuosina 1916–1919 ja debytoi taiteilijana vuonna 1919. Hän kävi hakemassa taiteellista kokemusta myös Lontoosta ja Pariisista 1920-luvulla. Vuonna 1934 hän asettui Enontekiölle, jossa hän alkoi maalata työkseen. Outakka maalasi akvarelleja ja öljymaalauksia, joiden aiheina ovat Enontekiön maisemat, ihmiset, rakennukset ja eläimet. Hänen maalaustapansa oli usein naivistinen, johon oli yleensä syynä hänen alkoholisoitumisensa. Outakan tunnetuimpia teoksia ovat hänen tekemänsä pienikokoiset akvarellit saamelaisten kasvoista. Nämä olivat etenkin Lapin-turistien suosiossa 1930-luvulla. Myös hänen öljymaalauksensa Lapin maisemista ovat tunnettuja.


title: Alvar Outakka

text: Hänen teoksensa on signeerattu yleensä nimellä Lind tai Outakka.


title: Dimi Mint Abba

text: Loula Bint Sidati Ould Abba eli Dimi Mint Abba ( ; 25. joulukuuta 1958 Tidjikja – 4. kesäkuuta 2011 Rabat) oli mauritanialainen laulaja ja ardinin (paikallisen harpun) soittaja. Hänestä tuli modernin mauritanialaisen musiikin kasvo.


title: Dimi Mint Abba

text: Abba syntyi muusikkosukuun ja sai äidiltään opetusta pienestä pitäen. Hän debytoi Mauritanian radiossa vuonna 1976, ja samana vuonna hän voitti kultapalkinnon Umm Kulthumin kunniaksi järjestetyllä festivaalilla Tunisiassa. Hän kävi esiintymässä festivaaleilla myös Irakissa, Algeriassa ja Marokossa. Abban maine kasvoi World Circuitin julkaiseman "Moorish Music from Mauritania" -levyn (1990) myötä. Levyllä esiintyi myös laulajan toinen mies, Khalifa Ould Eide. Abbaa kuultiin Yhdysvalloissa ja Australiassa; lisäksi Euroopassa hän esiintyi muun muassa Womad-festivaalilla.


title: Dimi Mint Abba

text: Abba kuoli sairaalassa Marokossa 27. toukokuuta 2011 sattuneen tapaturman jälkeen. Mauritanian presidentti Mohamed Ould Abdel Aziz kuvasi hänen kuolemaansa "kansalliseksi menetykseksi". Ali Farka Tourén on kerrottu pitäneen häntä Afrikan suurimpana laulajana.


title: Power Rangers Mystic Forcen zordit

text: "Power Rangers Mystic Forcessa" zordit poikkesivat aiemmilla Power Rangers -tuotantokausilla nähdyistä zordeista. Mystic Rangerit (tai heidän hevosensa) muuttuivat yleensä itse loitsujensa avulla massiivisiksi ja maagisiksi zordeiksi sen sijaan, että zordit olisivat olleet aiempien kausien tapaan joko robotteja tai elävistä olennoista muuttuneita koneita. Poikkeuksena Mystic Forcen tavallisesta tyylistä oli Solaris Knightin ohjaama junapohjainen "Solar Streak", joka muistutti enemmän aiemmilla tuotantokausilla tutuiksi tulleita zordeja. Rangereiden muodostettua Megazordinsa he ilmestyivät sen ohjaamoon kuitenkin tavallisissa rangerasuissaan.


title: Power Rangers Mystic Forcen zordit

text: Mystiset Titaanit olivat Power Rangers Mystic Forcen ensimmäiset zordit, joiksi punainen, keltainen, sininen, vaaleanpunainen ja vihreän ranger pystyivät muuttumaan syöttämällä taikapuhelimiinsa koodin 1-2-5: "Galwit Mysto Prifior".


title: Power Rangers Mystic Forcen zordit

text: Mystinen Lohikäärme, joka tunnettiin myös nimellä Mystisten Titaanien Lohikäärmemuoto, aktivoitiin syöttämällä taikapuhelimiin koodi 1-0-6: "Galwit Neramax Unios". Se muodostui Mystinen Feeniksen, Mystisen Keijun, Mystisen Garudan, Mystisen Minotauroksen ja Mystisen Merenneidon yhdistyessä. Sen hyökkäyksen nimi oli "Dragon Blast". Mystinen Keiju muodosti sen pään, Mystinen Garuda sen siivet, Mystinen Minotauros sen ruumiin ja Mystinen Merenneito sen hännän.


title: Power Rangers Mystic Forcen zordit

text: Titan Megazord oli Mystisten Titaanien viimeinen muoto, joka aktivoitiin syöttämällä taikapuhelimiin koodi 1-2-6: "Galwit Mysto Unios". Vaikka rangerit olivat käytännössä itse yhä osina Megazordissa, ilmestyivät he sen ohjaamoon tavallisissa rangerasuissaan. He ohjasivat Megazordia shakkilautaa muistuttaneesta ohjaamosta, jossa kukin rangereista esitti nappulaa. Titan Megazord käytti aseenaan Titan Saberia, jolla se suoritti "Mystic Spell Seal", "Galaxy Slash", ja "Spirit of the Ancient Titans" nimisiä hyökkäyksiä. Mystinen Merenneito muodosti sen jalat, Mystinen Minotauros sen vartalon, pään ja kädet, Mystinen Feeniks ja Mystinen Keiju yhdessä sen rintapalan ja Mystinen Garuda sen siivet.


title: Power Rangers Mystic Forcen zordit

text: Catastros oli pahan susiritari Koraggin ohjaama zord, joka muistutti ulkomuodoltaan mustaa hevosta. Legendan mukaan se oli ollut aiemmin villihevonen, jota kukaan ei ollut pystynyt kesyttämään. Suuren taistelun aikaan Octomus oli vetänyt Catastroksen alamaailman syvyyksiin, jossa Koragg onnistui kesyttämään ja saamaan sen henkilökohtaiseksi zordikseen. Kutsuakseen Catastrosta täytyi Koraggin lausua sanat "Uthe Mejor Catastros". Catastroksen vartalo muodosti Centaur Megazordin alemman puoliskon ja lisäksi sen irtautuneesta päästä muodostui Koraggille peitsi. Catastros oli myös osa Centaurus Wolf Megazordia ja Centaurus Phoenix Megazordia, joissa se muodosti valtaosan Megazordien kehosta ja loi niillekin aseeksi peitsen. Ei tiedetä pystyikö Leanbow yhä hallitsemaan Catastrosta tultuaan taas hyväksi susisoturiksi tai yhdistymään yhä sen kanssa.


title: Power Rangers Mystic Forcen zordit

text: Centaur Megazord syntyi, kun susiritari Koragg yhdistyi Catastroksen kanssa ja muodosti kentaurin. Koragg käytti tätä muotoa ensimmäisessä taistelussaan valkoista rangeria vastaan melkein heti sen jälkeen kun pahat voimat olivat vapautuneet. Myöhemmin hän käytti sitä Mystistä Lohikäärmettä vastaan ennen kuin muutti muotonsa Centaurus Wolf Megazordiksi. Hän myös käytti Centaur Megazordia, kun Nick oli ensin tuhonnut peikkohirviön Catastroksen kanssa ja vielä kerran, kun Leanbow taisteli Black Lancea vastaan.


title: Power Rangers Mystic Forcen zordit

text: Koragg muuttui Catastroksen kanssa sinimustaksi Centaurus Wolf Megazordiksi, kun hän suurena ollessaan lausui sanat "Uthe Mejor Ultimas". Centaurus Wolf Megazordin päähyökkäyksiä olivat "Dark Magic Spell Seal" ja "Dark Magic Strike". Tämä yhdistelmä oli viittä Mystistä Titaania ja Mystistä Lohikäärmettä voimakkaampi. Se oli myös Titan Megazordia vahvempi, vaikka hävisikin sille taistelussa "Titans Attack" -liikettä vastaan. Centaurus Wolf Megazord käytti Manticore Megazordia vastaan myös liikettä "Counter Attack". Centaurus Wolf Megazord pystyi myös käyttämään Titan Megazordin "Mystic Spell Seal" -hyökkäystä, kun Koraggista oli tullut taas Leanbow.


title: Power Rangers Mystic Forcen zordit

text: Centaurus Phoenix Megazord oli Mystisen Feeniksin ja Catastroksen muodostama harvinainen yhdistelmä. Tässä yhdistelmässä Megazordin kypärästä lähti alaspäin pitkä harmaa harja, jonka se pystyi saamaan liekkeihin ja jota se pyöritti päin vihollistaan.


title: Power Rangers Mystic Forcen zordit

text: Jaksossa "Voimakas Catastros" Nick joutui Catastroksen kanssa toiseen ulottuvuuteen, jossa hän onnistui auttamaan Necrolain hyökkäyksessä haavoittunutta hevosta. Nick sai Catastroksen luottamaan itseensä ja he yhdistyivät sen jälkeen Centaurus Phoenix Megazordiksi ja tuhosivat hirviön, jolla oli hallussaan rangereilta viedyt Titan Megazordin voimat. Centaurus Phoenix Megazord nähtiin viimeisen kerran jaksossa "Portinvartija, Osa 2".


title: Power Rangers Mystic Forcen zordit

text: Solar Streak oli kuusivaunuista junaa muistuttanut zord, joka kuului Daggeronille. Se oli väritykseltään sininen ja kultainen. Solar Streak muistutti hieman Rail Rescueita sarjasta "Power Rangers Lightspeed Rescue", mutta Solar Streakillä pystyi matkustamaan myös toisiin ulottuvuuksiin. Solar Streakin sai esiin rei'ittämällä kortin Solar Cell Morpherilla.


title: Power Rangers Mystic Forcen zordit

text: Solar Streak pystyi muuttumaan taistelumuotoon nimeltä Solar Streak Megazord, joka oli kauden ainoa koneisiin perustunut zord. Verrattuna muiden kausien konepohjaisiin zordeihin sen järjestelmät olivat verrattain huonoja, koska sitä ohjattiin vivuilla ja Megazord toimi hiilen ja höyryn voimalla. Solar Streak Megazord käytti taisteluissa kolmea eri hyökkäystä. "Steam Blaster" -liikkeessä Megazord nojasi eteen ja sen päälaella olleesta aukosta virtasi höyryä vihollista päin. "Remote Train Cars" -liikkeessä sen jaloissa olleista taskuista ilmestyi kaksi pientä lentävää veturia, jotka pyörivät vihollisen ympärillä ja sitoivat vihollisen kiskoilla. Solar Streak Megazordin viimeistelyisku oli nimeltään "Furnace Blast", jolloin Megazordin rinnassa aukesi suuri luukku hiilikattilaan, jonne hirviö imeytyi ja sen jälkeen tuhoutui. Solar Streak muuttui Solar Streak Megazordiksi, kun Daggeron rei'itti kortin Solar Cell Morpherillaan.


title: Power Rangers Mystic Forcen zordit

text: Legendaariset Mystiset Titaanit olivat kaksi voimakasta Mystisten Titaanien muotoa, joiksi viisi legendatilassa ollutta Power Rangeria pystyi yhdessä muuttumaan.Manticore Megazord syntyi, kun Mystinen Tulilintu ja Mystinen Leijona yhdistyivät. Se käytti aseenaan Legend Striker nimistä hilparia, jolla se teki yleensä "Legend Striker Spin Attack" -liikkeen. Se käytti myös "Manticore Lasers" -liikettä Centaurus Wolf Megazordia vastaan. Vielä eräs liike oli "Fire Tornado", jota se käytti Serpentinaa vastaan käydyssä taistelussa.


title: Power Rangers Mystic Forcen zordit

text: Manticore Megazord nähtiin viimeisen kerran, kun rangerit taistelivat Mestaria vastaan.


title: Power Rangers Mystic Forcen zordit

text: Brightstar oli zord, joka muistutti valkoista hevosta. Se oli siten hyvin samankaltainen Catastroksen kanssa. Brightstar oli kuitenkin yksisarvinen, jolla oli suuri kultainen sarvi otsassa. Brightstar pystyi matkustamaan ulottuvuuksien välillä ja myös alamaailmaan ja sieltä takaisin. Se pysty yhdistymään Mystisen Feeniksin kanssa ja muodostamaan siten Phoenix Unizordin. Brightstar oli Daggeronin vanha ystävä.


title: Power Rangers Mystic Forcen zordit

text: Phoenix Unizord syntyi, kun Mystinen Feeniks ja Brightstar yhdistyivät. Se oli periaatteessa valkoinen versio Centaurus Phoenix Megazordista. Brightstarin päästä muodostui zordille keihäs ja sen häntä yhdistyi Mystisen Feeniksin kanssa muodostaen Megazordin pään. Brightstarin vartalo muodosti ison osan Megazordista. Sen viimeistelyisku oli nimeltään "Final Strike", jossa Feeniks Unizord lensi ylös taivaalle ja putosi sitten pää ja keihäs edellä vihollistaan päin.


title: Arantila

text: Arantila on taajama Nakkilan kunnassa. Se on osa kunnan keskustaajamaa ja sijaitsee sen itäpuolella, Kokemäenjoen etelärannalla. Lähinnä pientaloista muodostuvaan Arantilaan kuuluvat myös aivan joen tuntumassa olevat Hohtarin ja Penttalan asuinalueet.


title: Arantila

text: Kokemäenjoessa virtaava Arantilankoski on yksi lounaisen Suomen suosituimmista perhokalastuspaikoista. Joen ylittää sen kohdalla vuonna 1990 valmistunut Arantilan silta. Sillan tuntumassa sijaitsee uimaranta sekä tilausravintola.


title: Arantila

text: Arantila on vanhastaan kuulunut 1400-luvulla perustetun Villilän kartanon maihin.


title: Kulttuurilehtien laatupalkinto

text: Kulttuurilehtien laatupalkinto on veikkausvoittovaroista taiteen edistämiseen osoitetuista varoista myönnettävä avustus. Palkinnon suuruus on 10 000 euroa.


title: Minäkö isä!

text: Minäkö isä! on Valentin Vaalan ohjaama komediaelokuva vuodelta 1954. Elokuva pohjautuu yhdysvaltalaisen kirjailijan Margaret Mayon näytelmään "Baby Mine" (1904).


title: Minäkö isä!

text: Elokuva on perinteinen väärinkäsityskomedia, jonka alussa on aiheeton mustasukkaisuusepäily. Lapsuudenystävät Kati Jorma (Toini Vartiainen) ja Jalmari Karvi (Sakari Jurkka) eivät paljasta epäileväisille puolisoilleen aiempia tapaamisiaan.


title: Minäkö isä!

text: Aikalaisarvioissa todetaan, että elokuva vahvisti Vaalan asemaa Suomen ainoana todellisena komediaelokuvan ohjaajana. Käsikirjoitusta pidetään onnistuneena. Musiikkikin saa huomiota, ja Godzinskyn sävellysten arvioidaan pysyvän onnistuneesti elokuvallisten musiikkiefektien linjassa.


title: Minäkö isä!

text: Eräässä myöhemmässä kritiikissä komediaa pidetään nasevasti kynäiltynä ja vauhdikkaana. Käsikirjoitus menee suoraan asian ytimeen. Toisessa kuitenkin todetaan, että kyseessä on Vaalan heikoimpiin kuuluva teos. Tarinaa pidetään tolkuttomana, näyttelijät mellastavat miten tahtovat.


title: Tarhakäenkaali

text:
Tarhakäenkaali ("Oxalis corniculata") on käenkaalien suvun laji, jota esiintyy Etelä-Euroopassa. Lajia käytetään koristekasvina.
Tarhakäenkaalin varsi kasvaa rennosti alustanmyötäisenä kymmenestä 50:een senttimetriä pitkäksi. Varsi on haarova ja juurehtii nivelistään. Varren lehdet ovat pitkäruotisia ja tavallisesti kolmisormisia. Kasvi on yleensä vihreälehtinen mutta voi joskus olla kokonaan punaruskea. Kukinto on yhdestä seitsemään kukkaa sisältävä huiskilo. Terälehdet ovat kirkkaankeltaisia ja noin 15 millimetriä pitkiä. Hedelmä on liereä viisilokeroinen kota, jonka perä kaartuu alas sen kypsyessä.


title: Purppuratulikukka

text: Purppuratulikukka ("Verbascum phoeniceum") on tulikukkalaji, jota esiintyy Euroopassa Kaakkois-Euroopassa ja itäisessä Keski-Euroopassa. Lajia käytetään koristekasvina.


title: Purppuratulikukka

text: Purppuratulikukka on tavallisesti monivuotinen ja kasvaa 30:stä 80:een senttimetriä korkeaksi. Ruusukkeena kasvavat aluslehdet ovat ruodillisia, niiden lapa on soikea ja ehytlaitainen tai matalasti hammaslaitainen. Varressa kierteisesti kasvavat varsilehdet ovat pieniä. Kukinto on tavallisesti haaraton, pitkä kerrannaiskukinto. Kukan lähes säteittäinen teriö on sinipunainen, kahdesta kolmeen senttimetriä leveä. Heteiden palhot ovat sinipunakarvaisia.


title: Kortenaer-luokka

text: Kortenaer-luokka oli Alankomaiden kuninkaallisen laivaston kahdentoista aluksen muodostama ohjusfregattiluokka, jonka alukset valmistettiin De Scheldessä ja Wilton-Fijenoordilla Alankomaissa 1978-1982. Aluksista myytiin kaksi Kreikkaan jo ennen valmistumista, missä ne muodostivat Elli-luokan. Myydyt alukset korvattiin Jacob van Heemskerck -luokan ilmatorjuntafregateilla.


title: Kortenaer-luokka

text: Kahdeksan saman kaltaista alusta valmistettiin Saksassa Saksan laivastolle Bremen-luokkana.


title: Kortenaer-luokka

text: Luokan alukset oli suunniteltu yleisfregateiksi, joiden tuli soveltua taisteluun pinta-aluksia, sukellusveneitä ja ilmauhkaa vastaan. Niiden voimanlähteenä oli COGOG-voimansiirto


title: Kaukasiantädyke

text:
Kaukasiantädyke ("Veronica filiformis") on monivuotinen tädykelaji, jota esiintyy alkuperäisenä Kaukasiassa. Lajia käytetään joskus koristekasvina.
Se on rentokasvuinen ruoho, jonka varsi juurehtii nivelkohdista. Karvainen varsi kasvaa kymmenestä 50:een senttimetriä pitkäksi. Ruodillisten lehtien lapa on munuaismainen ja sahalaitainen. Kukat sijaitsevat yksittäin lehtihangoissa. Niissä on ohut, karvainen ja pitkä, tavallisesti kolmen-neljän senttimetrin mittainen perä. Vaalean sinipunainen teriö on 1–1,5 senttimetriä leveä. Kodat eivät tavallisesti kehity.


title: Ketotädyke

text: Ketotädyke ("Veronica arvensis") on yksivuotinen matalakasvuinen laji tädykkeiden suvussa. Sen varsi on pysty tai koheneva, karvainen ja kasvaa kahdeksasta 25:een senttimetriä pitkäksi. Lehdistä alemmat ovat lyhytruotisia ja ylemmät ruodittomia. Lehtilapa on kolmiomaisen puikea, sahahampainen, tylppätyvinen tai matalan herttatyvinen. Kukinto on pitkä ja tiheä terttu. Kukissa on kahdesta kolmeen millimetriä leveä sininen teriö. Kota on litteä, reunasta nystykarvainen ja sen kärki syvälovinen.


title: Kiiltotädyke

text: Kiiltotädyke ("Veronica polita") on yksivuotinen pienikokoinen tädykelaji, jota esiintyy Euroopassa. Se on peltotädykkeen ("Veronica agrestis") kaltainen rentovartinen osin karvainen ruoho. Sen lyhytruotisten lehtien lapa on pitkähampainen ja usein pituuttaan leveämpi. Lehdet ovat päältä tummanvihreitä ja kiiltäviä. Kukat sijaitsevat yksittäin lehtihangoissa. Verhiön liuskat ovat leveänpuikeita, karvalaitaisia mutta muuten kaljuja ja tyviosasta toisiaan peittäviä. Pienikokoinen teriö on sininen. Kota on karvainen ja sen kärkilovi leveä.


title: Margaret Mayo

text: Margaret Mayo, alk. Lillian Elizabeth Slatten (19. marraskuuta 1882 Bornsville, Yhdysvallat - 25. helmikuuta 1951 Ossining, New York, Yhdysvallat), oli yhdysvaltalainen näyttelijä, näytelmäkirjailija ja käsikirjoittaja.


title: Margaret Mayo

text: Mayo näytteli teatterissa 1896-1903, mutta luopui näyttelemisestä keskittyäkseen näytelmien kirjoittamiseen. Hänen varhaisimpia menestyksiään olivat romaanisovitukset "The Marriage of William Ashe" (1905) ja "The Jungle" (1907). Parhaiten muistetaan kuitenkin hänen omat näytelmänsä, kuten "Polly of the Circus" (1907), "Baby Mine" (1910), "Twin Beds" (1914) ja "Seeing Things" (1920), jonka hän kirjoitti Aubrey Kennedyn kanssa. Hän sovitti muutamia nätelmiään mykkäelokuvan käyttöön. Hänen näytelmänsä "Polly of the Circus" ensimmäinen Goldwyn Companyn tuottama elokuva, vuodelta 1917. Hän itse kuului yhtiön perustajiin entisen puolisonsa Edgar Selwynin kanssa. Näytelmä sovitettiin elokuvaksi jälleen 1932, ja Suomessa sen pohjalta on Valentin Vaala tehnyt elokuvan "Minäkö isä!".


title: Margaret Mayo

text: Näytelmää "Baby Mine" on esitetty suomeksi nimillä "Mistä minä lapsen saisin, Minun vauvani, Poikaa etsimässä, Lapsiautomaatti, En enää valehtele, Valheen kengillä" ja "Lainavauvat".


title: Hr. Ms. Tromp (F803)

text: Hr. Ms. Tromp (runkonumero F803) on Alankomaiden kuninkaallisen laivaston De Zeven Provinciën -luokan ohjusfregatti.


title: Hr. Ms. Tromp (F803)

text: Alus tilattiin Royal Scheldeltä Vlissingenistä, missä köli laskettiin 3. syyskuuta 1999. Alus laskettiin vesille 7. huhtikuuta 2001 ja valmistui 14. maaliskuuta 2003.


title: Hr. Ms. Tromp (F803)

text: Alus on palveluksessa 2012.


title: Hr. Ms. De Ruyter (F804)

text: Hr. Ms. De Ruyter (runkonumero F804) on Alankomaiden kuninkaallisen laivaston De Zeven Provinciën -luokan ohjusfregatti.


title: Hr. Ms. De Ruyter (F804)

text: Alus tilattiin Royal Scheldeltä Vlissingenistä, missä köli laskettiin 1. syyskuuta 2000. Alus laskettiin vesille 13. huhtikuuta 2002 ja valmistui 22. huhtikuuta 2004.


title: Hr. Ms. De Ruyter (F804)

text: Alus vieraili 23. syyskuuta 2013 alkaen muutaman päivän Helsingissä ja se oli edelleen palveluksessa 2016.


title: Murattitädyke

text: Murattitädyke ("Veronica hederifolia") on yksivuotinen matalakasvuinen tädykelaji, jota esiintyy Euroopassa. Sen alalajeja on peltomurattitädyke ("Veronica hederifolia" ssp. "hederifolia") ja tarhamurattitädyke ("Veronica hederifolia" ssp. "lucorum").


title: Murattitädyke

text: Murattitädykkeen varsi on rentokasvuinen, karvainen ja kasvaa kymmenestä 40:een senttimetriä pitkäksi. Lehdet ovat ruodillisia. Niiden lapa on melkein pyöreä, kolmesta seitsemään liuskaan halkoinen. Kärjen liuska on suurin. Melko lyhytperäiset kukat sijaitsevat yksittäin lehtihangoissa. Verhiön liuskat ovat herttamaisen puikeita, pitkäkarvaisia ja runsaskarvaisia. Tarhamurattitädykkeellä ne ovat kokonaan karvaisia ja peltomurattitädykkeellä vain laidoiltaan karvaisia. Teriö on sininen tai sinipunainen.


title: Keijo Jääskeläinen

text: Keijo Eero Jääskeläinen (4. tammikuuta 1934 Mikkeli – 2. lokakuuta 2012 Rovaniemi) oli kokoomusta edustanut poliitikko. Hän toimi kansanedustajana Lapin läänin vaalipiiristä vuosina 1987–1991.


title: Keijo Jääskeläinen

text: Vuonna 1954 Jääskeläinen valmistui ylioppilaaksi ja vuonna 1959 kauppatieteiden kandidaatiksi Helsingin kauppakorkeakoulusta. Hän työskenteli vuosina 1959–1961 kirjanpidon ja kustannuslaskennan lehtorina Seinäjoen kauppaoppilaitoksessa ja vuosina 1961–1996 Rovaniemen kauppaoppilaitoksen rehtorina sekä kirjanpidon ja kustannuslaskennan lehtorina. Vuonna 1996 Jääskeläiselle myönnettiin opetusneuvoksen arvonimi.


title: Keijo Jääskeläinen

text: Jääskeläinen oli Rovaniemen kaupunginvaltuuston jäsen vuosina 1973–1996, josta valtuuston puheenjohtajana vuodet 1975–1988. Rovaniemen kirkkovaltuuston jäsen hän oli vuosina 1971–1983. Jääskeläinen oli presidentin valitsijamiehenä vuosien 1978 ja 1988 vaaleissa. Hän vaikutti myös Rovaniemen (kaupungin)teatterin hallinnossa ja sai vuonna 1996 Suomen Teatterijärjestöjen Keskusliiton ansiomerkin.


title: Keijo Jääskeläinen

text: Jääskeläinen kuoli sairauskohtaukseen 78-vuotiaana lokakuussa 2012.


title: Hr. Ms. Evertsen (F805)

text: Hr. Ms. Evertsen (runkonumero F805) on Alankomaiden kuninkaallisen laivaston De Zeven Provinciën -luokan ohjusfregatti.


title: Hr. Ms. Evertsen (F805)

text: Alus tilattiin Royal Scheldeltä Vlissingenistä, missä köli laskettiin 3. syyskuuta 2001. Alus laskettiin vesille 19. huhtikuuta 2003 ja valmistui 10. kesäkuuta 2005.


title: Hr. Ms. Evertsen (F805)

text: Alus vieraili 23. syyskuuta 2013 alkaen Helsingissä ja se oli edelleen palveluksessa kesällä 2016.


title: Persiantädyke

text: Persiantädyke ("Veronica persica") on yksivuotinen matalakasvuinen tädykelaji, jota esiintyy alkuperäisenä Lounais-Aasiassa. Sen varsi on karvainen, rento tai koheneva ja kasvaa viidestä 30:een senttimetriä pitkäksi. Lyhytruotisten lehtien lapa on leveänpuikea ja isohampainen. Perälliset kukat kasvavat yksittäin lehtihangoissa. Verhiön liuskat ovat suikeita, suippoja, karvaisia, tyvestä ei juuri toisiaan peittäviä. Kukan sininen teriö on kahdeksasta kahteentoista millimetriä leveä. Kota on litteä, verkkosuoninen, nystykarvainen ja sen etupuolen lovi hyvin leveä.


title: Ripsialpi

text: Ripsialpi ("Lysimachia ciliata") on "Lysimachia"-sukuun kuuluva monivuotinen esikkokasvi, jota esiintyy Pohjois-Amerikassa. Lajia käytetään koristekasvina.


title: Ripsialpi

text: Ripsialpi on kuin 30:stä sataan senttimetriä kasvava tarha-alpi ("Lysimachia punctata"), mutta lähes tai kokonaan kaljuvartinen. Lehdet ovat pitkähköruotisia ja ruoti pitkäripsinen. Lehtilavoissa on kapeneva kärki. Ne ovat kaljuja paitsi laidoilta lyhytripsisiä. Perälliset kukat kasvavat ryhminä lehtihangoissa. Teriö on ratasmainen ja keltainen, sen keskellä on punainen rengas. Terälehdet ovat vastapuikeita, usein nipukkakärkisiä.


title: Idännukki

text: Idännukki ("Androsace filiformis") on "Androsace"-sukuun kuuluva yksivuotinen esikkokasvi, jota esiintyy Itä-Euroopassa ja Aasiassa. Sen lehdet kasvavat tiiviinä maanmyötäisenä ruusukkena. Ne ovat selvästi ruodillisia, lehtilapojen muoto vaihtelee puikeasta soikeaan. Hennot vanat kasvavat kolmesta enintään 20:een senttimetriä korkeaksi. Ne ovat pystyjä tai kaarevia, kaljuja tai yläosasta harvaan karvaisia. Kukinto on hyvin harsu sarja, jonka tyvellä on hyvin pieniä tukilehtiä. Kukkaperät ovat pitkiä ja harvaan nystykarvaisia. Vähän verhiötä pidempi teriö on leveydeltään kahdesta kolmeen millimetriä. Kota on pallomainen, hyvin runsassiemeninen ja vähän verhiötä pidempi.


title: Peltonukki

text: Peltonukki ("Androsace elongata") on nukkien sukuun kuuluva yksivuotinen esikkokasvi, jota esiintyy Euroopassa. Se on kuin ketonukki ("Androsace septentrionalis"), joka voi kasvaa 40 senttimetriä korkeaksi, mutta tavallisesti enintään kymmenen senttimetriä. Sen hennoista tiheäkarvaisista vanoista ainakin suuri osa kasvaa kaarevassa tai vaaka-asennossa. Lehdet kasvavat tiiviinä maanmyötäisenä ruusukkeena. Lehtilapojen muoto vaihtelee suikeasta kapeanpuikeaan, tyveltä leveähköjä. Kukinto on harsu sarja, jonka tyvellä on kolmesta kahdeksaan millimetriä pitkiä tukilehtiä. Kukan teriö ja kota ovat lyhyempiä kuin verhiö, kota on niukkasiemeninen.


title: Otasiida

text: Otasiida ("Sida spinosa") on yksivuotinen malvakasvi, jota esiintyy Pohjois-Amerikassa. Sen pysty, runsashaarainen ja lyhytkarvainen varsi kasvaa 20–60 senttimetriä korkeaksi. Lehdet ovat pitkäruotisia ja niiden lavat pitkänomaisia, sahalaiteisia. Kukat sijaitsevat yksittäin tai ryhminä lehtihangoissa. Niissä on tähtikarvainen verhiö ja pienet vaaleankeltaiset terälehdet. Lohkohedelmässä on viisi kaksikärkistä ja karvakärkistä lohkoa.


title: Master of Insanity

text: Master of Insanity on Black Sabbath-yhtyeen kappale ja single-julkaisu vuodelta 1992. Se on otettu "Dehumanizer"-albumilta. Single julkaistiin vain Euroopassa.


title: De Ruyter (täsmennyssivu)

text: De Ruyter tarkoittaa useimmiten alankomaalaista amiraalia Michiel de Ruyteria.


title: De Ruyter (täsmennyssivu)

text: Hr. Ms. De Ruyter on ollut kahdeksan Alankomaiden kuninkaallisen laivaston aluksen nimenä.


title: Rikkakeltalemmikki

text: Rikkakeltalemmikki ("Amsinckia micrantha") on yksivuotinen lemmikkikasvi, jota esiintyy läntisessä Pohjois-Amerikassa. Lajin siirottavakarvainen varsi kasvaa kymmenestä 30:een senttimetriä korkeaksi. Lehtien lavat ovat suikeita ja karvaisia. Kukinto on haarainen kiemura eli toispuolinen viuhko. Verhiö on lähes tyveen asti liuskoittunut munanmutoisiksi liuskoiksi. Torvimainen teriö on keltainen ja noin viisi millimetriä leveä.


title: Hr. Ms. Tromp

text: Hr. Ms. Tromp tai "Zr. Ms. Tromp" on ollut seitsemän Alankomaiden kuninkaallisen laivaston aluksen nimenä.


title: Martha Lille

text: Martha Sophia Lille (s. 20. tammikuuta 1893 Helsinki) oli suomalainen ruotsin kielellä kirjoittanut toimittaja ja kirjailija.


title: Martha Lille

text: Martha Lillen vanhemmat olivat Ruotsalaisen kansanpuolueen perustaja ja puheenjohtaja Axel Lille ja Aina Cronstedt. Lille kävi Suomen Taideyhdistyksen piirustuskoulun ja Margaretha-koulun seminaarin Tukholmassa. Hän toimi Astra-lehden toimittajana 1922–1926 ja Allas krönika-lehden toimittajana 1927–1933.


title: Maj Granlund

text: Maj Kerstin Granlund; s. 26. helmikuuta 1893 Turku) oli suomalainen ruotsin kielellä kirjoittanut runoilija.


title: Maj Granlund

text: Granlundin vanhemmat olivat liikemies Arthur Lindholm ja . Hän opiskeli musiikkia Suomessa ja ulkomailla ja toimi sitten pianonsoiton opettajana. Maj Granlund meni 1926 naimisiin turkulaisen kuoronjohtaja ja säveltäjä John Granlundin kanssa.


title: Gorgias (täsmennyssivu)

text: Gorgias () oli antiikin kreikkalainen nimi. Se voi viitata seuraaviin:


title: Katriina Ranne

text:
Katriina Ranne (s. 1981) on Noormarkusta kotoisin oleva kirjailija,
tutkija ja runouden suomentaja.


title: Katriina Ranne

text:
Ranne väitteli Lontoon yliopiston School of Oriental and African
Studies -collegesta filosofian tohtoriksi keväällä 2011. Hänen
väitöskirjansa käsitteli veden kuvaa modernissa swahilirunoudessa.
Maisterintutkintonsa (2006) Ranne teki Helsingin yliopistossa
pääaineenaan Afrikan-tutkimus. Ranne on tutkimustyönsä takia viettänyt
pitkiä aikoja Tansaniassa. Hän oli myös kolme kuukautta Uppsalassa
Nordiska Afrikainstitutin väitöskirjastipendiaattina vuonna 2009.


title: Katriina Ranne

text:
Ranteen esikoisromaani Minä, sisareni ilmestyi 2010. Teos kertoo
neljästä toisilleen läheisestä siskosta, jotka kasvavat omiin
suuntiinsa.


title: Katriina Ranne

text:
Ranteen toinen kirja, runokokoelma Ohikulkijan tuoksu, ilmestyi helmikuussa 2014.
Sen runot ovat rakkausrunoja ja pyrkivät vetoamaan aisteihin: tuoksuun, hajuun,
näköaistiin ja tuntoon.


title: Katriina Ranne

text: Ranne julkaisi Suomen ensimmäisen afrikkalaisen runouden antologian Korallia ja suolakiteitä vuonna 2015. Teos tarjoilee runoutta 900 vuoden ajalta ja sen runot ovat käännetty seitsemästä eri kielestä. Ranne sai kokoamastaan ja suomentamastaan antologiasta Ylen Kääntäjäkarhupalkinnon vuonna 2016. Antologiasta myönnettiin Ranteelle myös Villa Karon Pronssipantteri-palkinto.


title: Katriina Ranne

text:
Ranne on myös julkaissut lehdissä ja antologioissa runoja
sekä novelleja. Ranne pitää Aarteidenkerääjä-blogia, joka herätti
tiukalla Mannerheim-elokuvan kritiikillään myös tuottaja Erkko
Lyytisen huomion.


title: Katriina Ranne

text:
Ranne on kirjoittanut lukuisia lehtiartikkeleita, viime vuosina
erityisesti Nuori Voima -lehteen. Tiede-lehdessä vuonna 2005 julkaistu
juttu Afrikan sotahistoriasta voitti toisen palkinnon Tiede-lehden ja
Suomen Tieteentekijöiden liiton järjestämässä
tiedekirjoituskilpailussa. Ranteen englannista, swahilista ja norjasta
suomentamia runoja on julkaistu Nuoren Voiman lisäksi mm. Kritiikki-
ja Tuli & Savu -lehdissä.


title: Katriina Ranne

text:
Ranne on toiminut senior teaching fellow'na Lontoon yliopistossa opettaen
swahilikirjallisuutta ja swahilin kieltä. Hän on myös vetänyt useita
swahilinkielisen runouden käännöstyöpajoja Lontoossa toimivassa Poetry
Translation Centressä, jonka toimintaan hän on osallistunut vuodesta
2004.
Ranne kuuluu helsinkiläiseen Luotaajat-kirjallisuusryhmään ja on tämän
vuodesta 2002 toimineen ryhmän perustajajäseniä. Kulttuurin lisäksi
Ranne harrastaa argentiinalaista tangoa sekä astanga- ja hatha-joogaa.
Hän kuuluu myös Aamutuuli-viiniseuraan ja on intohimoinen vihreiden ja
valkoisten teelajien harrastaja.


title: Livingstone

text: Livingstone voi tarkoittaa seuraavia asioita:


title: Livingstone

text: Paikkoja:


title: Livingstone

text: Henkilöitä:


title: Livingstone

text: Muuta:


title: Markku Arantila

text: Markku Arantila (s. 1960 Espoo) on suomalainen kuvataiteilija. Nykyään Orivedellä asuva Arantila on opiskellut Vapaassa taidekoulussa vuosina 1978–1982.


title: Markku Arantila

text: Arantilalla on ollut toistakymmentä yksityisnäyttelyä 1980-luvun alusta lähtien eri puolilla Suomea. Hän on myös osallistunut yli neljäänkymmeneen yksityisnäyttelyyn Suomessa ja ulkomailla. Arantilan töitä on useiden suomalaisten kaupunkien sekä säätiöiden kokoelmissa.


title: Markku Arantila

text: Arantila palkittiin Eduskuntatalon lisärakennuksen taidekilpailussa ja vuonna 2007 hänen 54 metriä pitkä temperamaalauksensa "Kulkijat" sijoitettiin lisärakennuksen ja Eduskuntatalon väliseen yhdyskäytävään.


title: Markku Arantila

text: Markku Arantila on toiminut opetustehtävissä useissa eri taiteen alan oppilaitoksissa, Vapaan taidekoulun lisäksi muun muassa Taideteollisessa korkeakoulussa ja Oriveden Opistossa.


Goremageddon: The Saw and the Carnage Done on kolmas studioalbumi belgialaiselta death metal -yhtye Abortedilta. Se julkaistiin vuonna 2003 Listenable Recordsin kautta. Kaikkiin kappaleisiin, viimeistä lukuun ottamatta, on liitetty mukaan kauhu- ja sarjamurhaajateemallisia äänileikkeitä. Esimerkiksi kahdessa ensimmäisessä kappaleessa on äänileike elokuvasta Hellbound – Hellraiser II. Albumin nimiotsikolla viitataan Neil Youngin kappaleeseen "Needle and Damage Done". Goremageddon taas on yhdistelmä sanoista gore ja Harmagedon. Muita julkaisuja on rajoitettu 500 kappaleen punainen LP-levy, jolta löytyy myös Carcass-cover "Carnal Forge".Vuoden 2009 uudelleenjulkaisun bonuskappaleet


title: Miku Hatsune

text: Miku Hatsune () on Vocaloid-tuoteperheeseen kuuluva laulusyntetisaattorituotesarja sekä tuotesarjan käyttämään lauluääneen yhdistetty kuvitteellinen hahmo. Ensimmäinen Miku Hatsune -ohjelmisto on julkaistu 31. elokuuta 2007. Miku Hatsune -tuotteet on kehittänyt japanilainen media-alan yritys Crypton Future Media. Jokaiseen Miku Hatsune -sarjan ohjelmistoon kuuluu muissakin Vocaloid-tuotteissa käytetty äänisyntetisaattoriohjelmisto sekä erityisesti Miku Hatsunea edustava äänipankki. Tuotemerkkiin liittyy olennaisesti visuaalinen piirroshahmo, joka usein kuvataan laulamassa syntetisaattorilla tehtyjä lauluja.


title: Miku Hatsune

text: Miku Hatsune on menestyksekkäin ja tunnetuin Vocaloid-tuoteperheen edustajista. Laajalti japanilaisessa mediassa esillä ollutta Miku Hatsunen hahmoa on usein kutsuttu ”poptähdeksi”. Hahmo on myös esiintynyt lavalla hologrammina konserteissa, joissa on soitettu sarjan syntetisaattoreilla toteutettua musiikkia.


title: Miku Hatsune

text: Miku Hatsunen äänipankki on tuotettu japanilaisen ääninäyttelijän Saki Fujitan () esittämistä äännenäytteistä. Äänipankkiin kuuluu ainoastaan japanin kielessä tarvittavat äännenäytteet, joten sillä ei voida kunnollisesti toteuttaa laulua muilla kielillä.


title: Miku Hatsune

text: Visuaalisena hahmona Miku Hatsune on 16-vuotias tyttö. Profiilinsa mukaan hän on 158 cm pitkä ja painaa 42 kg. Hahmon vaatetus perustuu löyhästi japanilaiseen tyttöjen koulupukuun ja siihen kuuluu mekko, paita, kravatti, irtohihat ja kengät. Hatsune Mikun on suunnitellut japanilainen kuvittaja KEI.


title: Miku Hatsune

text: Miku Hatsunen hahmon pohjalta on kehitetty myös Segan julkaisema rytmipelisarja. Sarjan ensimmäinen osa julkaistiin vuonna 2009, ja 2010-luvun puoleen väliin mennessä sarjan osia oli myyty useita miljoonia kappaleita.


title: Miku Hatsune

text: Miku Hatsunen hahmo on esiintynyt hologrammina tuotesarjan musiikin konserteissa myös Japanin ulkopuolella. Vuonna 2016 hahmo kävi Pohjois-Amerikan kiertueella. Hahmo on myös esiintynyt Late Show with David Letterman -ohjelmassa vuonna 2014.


title: Miku Hatsune

text: "MikuMikuDance" (MMD) on ilmainen animaatiosovellus, joka sallii käyttäjien tehdä ja animoida videoita. Sovelluksen on alun perin tehnyt Yu Higuchi (HiguchiM) Miku Hatsune -hahmon animointiin.


title: Poi (esiintymisväline)

text: Poi on uusiseelantilaisten maorien kehittämä performanssitaiteen laji ja toisaalta ko. tanssiperformansseissa käytettyjen käsissä pyöritettävien välineiden nimitys.


title: Poi (esiintymisväline)

text: Poit ja niiden pyöritys ovat sittemmin levinneet laajalti myös länsimaiseen kulttuuriin. Esiintyvässä taiteessa poinpyörityksessä luodaan narujen päähän sidottujen painojen tai pallojen avulla rytmisiä ja geometrisiä liikeratoja esiintyjän ympärille. Poit voi valmistaa useista eri materiaaleista, ja niiden ominaisuudet voivat vaihdella paljonkin. Suomalaisessa esiintyvässä taiteessa käytetään enimmäkseen tuli- ja ledipoita.


title: Poi (esiintymisväline)

text: Poi syntyi Uudessa-Seelannissa, maorien parissa, ja siellä alkuperäiset poi-tanssit jatkuvat edelleen. Länsimaissa poi-kulttuuri on johtanut erilaisten pyöritystyylien, välineiden ja itse poi-käsitteen laajenemiseen.


title: Poi (esiintymisväline)

text: Maorien kielessä poi voi tarkoittaa sekä pyöritettäviä esineitä, tanssissa käytettyä koreografiaa tai tanssin taustamusiikkia. Maorikulttuurissa poita esittää tavallisimmin kaksi naista ("wahine") pellavanaruihin kiinnitettyjen poiden avulla. Maorit käyttivät poita lisäämään käsien joustavuutta ja voimaa sekä kehittämään koordinaatiokykyä. Internet-yhteisösivusto "Home of Poin" tietojen mukaan alun perin naiset tanssivat poita kehittääkseen punomistaitojaan ja miehet parantamaan voimaansa ja koordinaatiotaan taistelutilanteita varten. Poita käytettiin myös erilaisten aseiden hallintatekniikoiden apuvälineinä.


title: Poi (esiintymisväline)

text: Suomalaisessa käytössä poi tarkoittaa pyöritettävää välinettä, jota moderniin poinpyöritykseen käytetään.


title: Poi (esiintymisväline)

text: Maoreilla oli kahden mittaisia poita: lyhyiden narut ylsivät sormenpäistä ranteeseen; pitkien narut ylsivät sormenpäistä olkapäihin. Poi-performanssien koreografiat liittyivät monenlaisiin tarpeisiin ja rituaaleihin, niihin kuului haka-sotatansseja, kapa-haka tansseja joita pidetään maoreiden kulttuuritansseina sekä maorilaista alkuperäismusiikkia.


title: Poi (esiintymisväline)

text: Nykyajan poita on monenlaisia. Sirkus- ja tulivälineliikkeet valmistavat niitä ja saatavuus on hyvä. Harjoituspoit on helppo valmistaa itse kotoa löytyvistä tarvikkeista.


title: Poi (esiintymisväline)

text: Moderni poinpyöritys elää rinnan perinteisten maoriesitysten kanssa. Perinteiset maorilaiset poitanssit esitetään tavallisesti ryhmäkoreografiana kulttuuritapahtumissa laulun ja musiikin säestämänä. Sen sijaan moderni poitanssi esitetään usein yksin, ilman laulua ja niukalla koreografialla. Välineet ja pyöritystyylit kuitenkin vaihtelevat enemmän. Poihin nähdään usein osana tulenpyöritystä, mutta se on vain yksi monista poinpyörityksen muodoista.


title: Poi (esiintymisväline)

text:
Moderni poinpyöritys lainaa elementtejä muista esitysmuodoista kuten tanssin eri tyylisuunnista ja pyöritysvälineakrobatiasta. Useimmiten poitaidot opitaan toisilta poinpyörittäjiltä, DVD:ltä tai internetin avulla, ilman muodollista opetusta. Vahva yhteisöllisyys ja itseopiskelu ovat avaintekijöitä modernissa poinpyörityksessä.
Internet on ollut keskeinen tekijä poin suosion kehittymisessä.